پاش سڵاوو ڕێزم بۆ هەمووتان بێ جیاوازی بیرورا كەسەر بە چ كوتلەیەك یان باڵێك یان لایەنگری كام باڵادەستی یەكێتیت..!\nوەكو ژنێك، كادیرێكی دڵسۆزی یەكێتی، وەك هاوڕێیەكی ئێوەش چەند پرسیارێكتان ئاراستە دەكەم. هیوادارم پاش خوێندنەوەی، وەك ژنێك‌و پاڵپشت بەو دروشمە خەیاڵیەی كە دەوترێ ( ژنان نیوەی كۆمەڵن) وەڵامی ویژدانی خۆت بدەیتەوە !!\n-پاش چەندین ساڵ‌و مانگ‌و رۆژ چاوەروانی كادیران ودڵسۆزانی یەكێتی بە نێرو مێیەوە بۆ بەستنی كۆنگرەی چوارەم سەرەنجام بەسەركەوتوویی‌و بە ڕێكەوتن‌و بێ ئەو گیروگرفتانەی هەموان لێی دەترساین كۆنگرە كرا، لەگەڵ ئەوەی رەخنەم زۆرە لەسەر بەشداربوان‌و هەڵبژێردراوانی كۆنگرە ئەمە بابەتێكی جیایەو لێرەدا باسی لێوە ناكەم، بەڵام دەپرسم:-\n- ئایا تۆی ژنی هەڵبژێردراوی كۆنگرە تاچەند لەپێگەی خۆت ڕازیت لەناو دانیشتن‌و كۆبونەوەكانی ئەنجومەنی سەركردایەتی، ئایا رۆڵی تۆ وەك ژنێكی سەركردە جددیە؟ یان شكڵیە؟ یان پشكی كەسێكیت‌و بۆ پركردنەوەی كورسیەك دانراوی؟\n- چۆن وەك ژنێك ڕازی بویت بەو سیستمی هاوسەرۆكیەی ئێستا یەكێتی پەیرەوی دەكا لە كاتێكا پێناسەی ئەو سیستمە واتا یەكسانی جێندەری (یەكسانی نێرو مێ)، واتە بەشداری هاوبەشی ژن‌و پیاو پێكەوە لەسەرجەم ئۆرگانەكاندا !\n- تۆ وەك ژنێك لەناو حیزنێكی سۆشیال دیموكرات‌و حیزبێك كەیەكێك لەپەیرەوو پرۆگرامەكانی مافە بنەڕەتیەكانی مرۆڤ‌و یەكسانی‌و ئازادی رادەربڕینە‌و دروشمی كۆنگرەی چوارەمیش (نوێبونەوەی یەكێتی) بوو، پرسیارت لە خۆت كرد بۆ وەك ژنێك نەبویتە یەكێك لە هاوسەرۆكەكانی؟ بێگومان دەنگت لێوە نەهاتووەو بگرە پیرۆزبایی گەرمیشت كردووە‌و دڵنیام لە دڵی خۆشتا وتوتە شوكور بۆ خوا ئەمەش تەواو بو بێئەوەی زیان بە كورسیەكەی من بكەوێ!!\n- پرسیارت لە خۆت كرد بڵێی ئایا تاچەند من شایستەی ئەو پۆست‌و پێگەیەم؟ ئایا دەتوانم لەئاست ئەو بەرپرسیاریەتە مێژووییە گەورەیە بم كەسەركردایەتی حیزبێكی گەورەی تەمەن (45) ساڵ بگرمە ئەستۆ؟ حیزبێك كە دامەزرێنەرەكانی (مام جلال‌و نەوشیروان مستەفاو فواد مەعصو م‌و عومەر شێخ موس وكمال فوادو عادل مورادو عبدالرزاق فەیلی ) بوون؟ دواتریش چەندین سەركردەی تریش هاتنە مەیدان‌و بە خوێنی سەدان‌و هەزاران ڕۆڵەی شەهیدی ئەم خاك‌و نیشتمانە هاتۆتە بەرهەم‌و خەباتی كردووە؟\n- پرسیار لە خۆت بكە بۆ یەك جاریش بێت ئەگەر لەئاست ئەو بەرپرسیاریەتە گەورەیە نیت‌و دەتەوێ وەك ژنێك ئیزافەیەك بكەی لەو حیزبەدا‌و پێت ناكرێ !؟و خاوەنی هیچ بڕیارێك نیت‌و نابیت !؟ پێشنیارت بۆ ئەكەم بە ڕێزو كەرامەتی خۆتەوە بكشێرەوەو لانی كەم جێی بهێڵە بۆ ئەو كەسانەی كە ئەزمونیان هەیە تەنانەت ئەگەر پیاویش بێت ؟


ڕێککاری کۆمەڵایەتی - ویکیپیدیا، ئینسایکڵۆپیدیای ئازاد\nڕێککاری کۆمەڵایەتی (بە عەرەبی: ضبط اجتماعي، بە ئینگلیزی: Social control) ئەو شێواز و ڕێبازەیە کە کۆمەڵ پەیرەوی دەکات تا ئەندامانی مەڵکەچی ڕێساکانی کۆمەڵایەتی ببن و خۆیان لەگەڵ بگونجێنن. یان ئەو شێوازەیە کە کار لەسەر ڕێکخستنی قەوارەی کۆمەڵایەتی دەکات و دەیپارێزێت. بە شێوەیەکی بێ ئاگایی جێبەجێ دەکرێت بەھۆی ئەوەی لەگەڵ ئەو دۆخە ڕادێت و پەیوەندی بە پەروەردەی خێزان و فێربوونەوە ھەیە وەک چاک و چۆنی لەگەل کەسانی دەوروبەرت.\n١ ئامانجەکانی ڕێککاری کۆمەڵایەتی\n١.١ ڕێبازەکانی ڕێککاری کۆمەڵایەتی\n٢ ئەرک و فەرمانەکانی ڕێککاری کۆمەڵایەتی\n٣ گرینگی ڕێککاری کۆمەڵایەتی\n٤ شێوازەکانی ڕێککاری کۆمەڵایەتی\nئامانجەکانی ڕێککاری کۆمەڵایەتی[دەستکاری]\nئامانج لە ڕێککاری کۆمەڵایەتی ئاراستەکردنی ڕەفتاری تاکەکانە و ڕێککارییە. کاریگەری ھەیە لە سەر تاکەکان و کەسان و کۆمەڵان لەکاتی کار و کردەوەر ڕۆژانەی بۆ ئەوەی کە لە یاسا و دابوونەریت و بەھا ئاینییەکان و ڕەوشتە باوەکان و بنچینەکانی کارکردن و پێرەوی کۆمەلایەتی لانەدەن. ڕێکاری کۆمەڵایەتی ڕێبازێکە بەرگری لە ڕێکخراو بوون و بەردەوامی بەھا و یاسا و شوێنی پیرۆز و کەلوپەلە گشتییەکان دەکات ئاسایش و ماڵ و سامانی کۆمەڵ دەپارێزێت. ڕێبازی سزا بۆ ئەوانە دیاری دەکات ڕێ چەوت دەگرنە بەر ڕێبازی پاداشتدانەوە پەیڕەو دەکات بۆ ئەوانەی دەستورەکان جێبەجێ دەکەن.\nڕێبازەکانی ڕێککاری کۆمەڵایەتی[دەستکاری]\nئەرک و فەرمانەکانی ڕێککاری کۆمەڵایەتی[دەستکاری]\nپاراستنی ھاوسەنگی ژیانی ڕۆژانە بە شێوەیەکی ڕێک و پێک\nھاوسەنگکردنی بونیادی کۆمەلایەتی لە میانەی ڕێکخستنی پەیوەندییەکان و دانانی بناغە و بنچینەکانی کار و کارتێککردنی نێوان کۆمەڵان و دەزگاکانی کۆمەڵایەتی وەک (خێزان، قوتابخانە، فەرمانگەی دارایی و یاسیایی، نەخۆشخانەکان، بنکەکانی تەندروستی)\nبەرگریکردن لە پەیڕەوی کۆمەڵایەتی و دەزگاکانی و یاساکانی شوێنە پیرۆزەکان و پاراستنی لەو کەسانەی کە ڕووبەرووی دەبنەوە بان ھەوڵ تیچکدانی دەدەن.\nپشتگیریکردنی ھەنگاوەکانی ھەندێک لە دەزگا کۆمەڵایەتیانەی کە لەچاو دەزگاکانی تر دواکەوتوون ترن بەتایبەت لە کاتی گۆرانکاری کۆمەڵایەتی کتوپرو خێرادا بە نمونە: لەکاتی بەرپابوونی شۆرشەمیللییەکان وەک شۆرشی فەرەنسا کە پَشتر دام و دەزگاکان ھەر لەسەر ڕێبازە کۆنەکان بەرێوەدەبران بەڵام دواتر دەوڵەت یاسایی نوێ دەرکرد بۆ ئەوەی ئەم دام و دەزگایانە لەسەر ئەم یاسانوێیانە کاربکەن بە پێچەوانەوە سزادەدرێن\nزاڵبوون بەسەر ڕەفتاری تاکە کەسان بەو شێوەیەی کە لەگەڵ بەھاو خوورەوشت و یاساکان و پیرۆزییەکان بگونجێ\nپاراستنی ژیان و شکۆمەندی ھاوڵاتیان لە ڕێگای پاراستنی ماڵ و سامانی تاکە کەسان و کۆمەڵ بەگشتی لەگەڵ پاراستنی دام و دەزگاکان و پرۆژە ھەمەجۆر و ئامێر و شێوەکانی گەیاندن لەکاری خراپەکاری و تێکدان و دزین و تاڵانکردن.\nگرینگی ڕێککاری کۆمەڵایەتی[دەستکاری]\nڕێککاری کۆمەڵایەتی دەبیتە ھۆی ئەوەی\nڕەفتاری کەساکانی ناوکۆمەڵگا ڕێکدەخات\nپەیوەندی لە نێوان دەزگاکانی ڕێکدەخات و بەیەکتریان دەگونجێنێ\nدەستەبەرکردنی ھێمنی و ئاسوودەی\nدەستەبەرکردنی بواری پێشکەوتنی زانیاری و کۆمەڵایەتی تا ببێتە مایەی خۆش و شادی کۆمەڵ\nشێوازەکانی ڕێککاری کۆمەڵایەتی[دەستکاری]\nالف - مەشقکردن و ڕاھاتن: بەیەکیک لە شێوازە چاکاکەن دیاری کراوە چونکە لەسەر گوشار و سزا دانەمەزراوە بەھۆی ئەوەی کۆمەڵگە لە ڕێگەی مەشقکردن و ڕاھاتنەوە ھاوڵاتیان فێری ڕێککاری کۆمەلایەتی دەکات بۆ ئەوەی بیکەن بە بەشێک لە کەسایەتی تاکەکان و لەژیانی ڕۆژانەیاندا بەکاری بھێنن ئەو ڕێگایانەی کە کۆمەڵگا بۆ کاری مەشق و ڕاھێنان پەنای بۆ دەبات\nب- گوشار و بەرپەرچدانەوە: یەکیکی دیکەیە لە شێوەزەکان بەڵام بە ڕێگایەکی چاک و لەبار دانانرێت لەگەل ئەوەش ڕێگایەکی ھەلە نییە چونکە ڕێککاری کۆمەڵایەتی لە بنەڕەتدا پشت بە دووبنەمای سەرەکی دەبەستێ ئەویش سزا و پاداشتە، ھەرکاتێک مەشق و ڕاھێنان لەگەڵ کەسیک سودی نەبوو ڕووبەرووی سزای توند دەبێتەوە و ڕێگا نادرێ ببێتە ھۆی زیان بۆ کەسانی دیکە جۆرەکانی گوشار و بەرپەرچدانەوە:\n- ڕێگای توندوتیژی: لەم جۆرە سزای جەستەی و سزا و بەندینخانە و یاخود سزای لە سێدارەدان بۆ تاوانباران دەبڕێتەوە\n-رێگای نا توندوتیژی: لەم جۆرە کۆمەڵگا خۆی لە کەسی خراپەکار دەپارێزێت و سەرزەنشت دەکرێت و بە چاوێکی کەم سەیردەکرێت، لە پاداشتنەکان بێ بەش دەکرێت\nکتێبی سەرەتاکانی سەرەتاکانی کۆمەڵناسی لەدانانی کۆمەلێک نوسەر چاپی چواردە ٢٠١٥\nبەشداربووانی ویکیپیدیا، «Social control»، ویکیپیدیای ئینگلیزی. سەردان لە ٢٤ی حوزەیرانی ٢٠٢٠.\nوەرگیراو لە «https://ckb.wikipedia.org/w/index.php?title=ڕێککاری_کۆمەڵایەتی&oldid=703557»\nئەم پەڕەیە دواجار لە ١٢:١٦ی ٢٣ی تەممووزی ٢٠٢٠ نوێ کراوەتەوە.


جەختی سەرۆکی ئەنجومەنی باڵای ئیسلامیی عێراق لە سەر پەرە پێ دانی پەیوەندیی ئابووری لەگەڵ ئێران دا - SAHAR KURDISH (Sorani)\nDec 12, 2018 09:57 Asia/Tehran\nسەرۆکی ئەنجومەنی باڵای ئیسلامیی عێراق لە سەر پەرە پێ دانی پەیوەندیی نێوان بەغداو تاران بە تایبەت لە ئابووری پێی داگرت.\nھومام حەمودی سەرۆکی ئەنجومەنی باڵای ئیسلامیی عێراق ڕۆژی سێ شەممە لە وتووێژ لەگەڵ پەیامنێری تەشنیم وێڕای ئاماژە کردن بە ھۆگریی جەماوەری وڵاتەکەی بۆ پەرە پێ دانی پەیوەندیی ئابووری لەگەڵ ئێران وتی: عێراق پێویستی بە سەرمایەدانانی کۆمپانیاکانی ئێرانە لە بوارە جۆربەجۆرەکان لەوانە وزەو کارەبا.\nسەرۆکی ئەنجومەنی باڵای ئیسلامیی عێراق وێڕای ئاماژە کردن بە ترسی ڕژێمی زایونی لە پتەو بوونەوەی پەیوەندیی نێوان وڵاتانی ئیسلامی لەوانە ئێران و عێراق، وتیشی: ئەمڕۆ ئێران بووەتە وڵاتێکی گرینگ و دەستەڵاتدار لە ناوچەکەدا، لەم ڕووەوە پەیوەندیی وڵاتانی ئیسلامی لەگەڵ یەکتر دەتوانێ ببێتە ھۆی ھێزمەند بوونی تەواوی وڵاتانی ئیسلامی.\nھومام حەمودی ،عێراقی وەک یەکێک لە وڵاتانی تەوەرەی خۆڕاگری لە ناوچەکەدا ھێنایە ئەژمارو وتیشی: ھاوکات لەگەڵ پەلەقاژەی بێ ئەنجامی ھێندێک لایەن بۆ تێکدانی پەیوەندیی قوڵ و ڕیشەداری ئێران و عێراق، پەرەسەندنی پەیوەندیی دۆستانەی دەوڵەتی ئێستای عێراق لەگەڵ دەوڵەت و نەتەوەی ئێران بووەتە ھۆی نیگەرانیی دوژمنانی خۆڕاگری.


چارەسەر بۆ کێشەیەکی زۆر باوی كۆمپیوتەر - ماڵپه‌ری رایت كلیك چارەسەر بۆ کێشەیەکی زۆر باوی كۆمپیوتەر - ماڵپه‌ری رایت كلیك\nسەرەکی > ویندۆز > چارەسەر بۆ کێشەیەکی زۆر باوی كۆمپیوتەر\nبابەت گشتی ویندۆز\nچارەسەر بۆ کێشەیەکی زۆر باوی كۆمپیوتەر\nکێشەی ئەوەی کە هەموو بەرنامەکانت بەهۆی بەرنامەیەکی دیکە ببێتەوە،واتا بۆنمونە تۆ دەتەوێ گوگڵ کرۆم بکەیەوە یان میدیاپلەیەر بۆ تەماشاکردنی فایلێك یان مایکرۆسۆفت ۆرد بکەیەوە ، کەچی ئەوان نابنەوە و بەرنامەیەکی دیکە دەبێتەوە ؟!\nبۆ ئەمەش چارەسەر دوو ڕێگەیە:\n1- سڕینەوەی ئەو بەرنامەی کە هەموو بەرنامەکان دەکاتەوە،بۆنمونە وەک لەوێنەکە نیشاندراوە بەرنامەی Real player دەسڕیەوە و ئینجا ڕیستارت بە کۆمپیوتەر دەکەی بۆ ئەوەی بێتەوە دۆخی جاران…\nبەڵام ئەویان ڕەنگە نەکرێ چونکە بەرنامەکە لەوانەیە ئیشی گرینگت پێی هەبێ، یان لەبەر هۆکاری دیکە ، بۆیە پەنا دەبرێتەبەر چارەسەری دووەم.\n2-گەڕاندنەوەی رێکخستنی Windows Registry . هەر رێکخستنێک کە تۆ ئەنجامی دەدەی لە Windows ئەوا لەناو Register دا هەڵدەگیرێت، ئەو کێشەیەش لەوێدا هەڵگیراوە ، بۆیە دەتوانی بە بەکارهێنانی ئەو لینکەی خوارەوە ڕیستۆری رێکخستنەکە بکەی و چارەسەر کێشەکە بکەی.\nتێ بینی:بەهۆی یوزەری ئەدمینەوە داخڵی ناو کۆمپیوتەر ببن.!! دوای کلیک کردن لە لینکەکە ڕاستەوخۆ فایلێک داونلۆد دەبێ بە ناوی Default_REG ، دوای داونلۆد کلیکی لای ڕاستی لەسەر بکە و Merge لێ بدە و هەڵبژاردەیRUN ئینجا Yes دواتریش yes لێ بدە و لە کۆتایشدا ریستارت بکە بە کۆمپیوتەرەکەت.\nلینکی فایل لێرە دابەزێنە\nهۆکاری کێشەکە: تۆ بە‌هەڵە کلیکی لای ڕاستت لەسەر بەرنامەیەک کردووە (نم:مایکرۆسۆفت ۆرد) و Open with هەڵبژاردووە و دواتر لە choose default program بەرنامەکەت دەستنیشان کردووە لە بیرت کردوە کەهەڵبژاردەی: Always use the selected program to open this kind of file لابدەی.\nئاماده كردنی:علاءالدین برزنجی\nبابەت گشتی ویندۆز 11:25:00\nنوسه‌ر Unknown له 11:25:00\nItem Reviewed: چارەسەر بۆ کێشەیەکی زۆر باوی كۆمپیوتەر Rating: 5 Reviewed By: Unknown\nگووگڵ پلەی تایبەتمەندیەکی نوێ زیاد دەکات بۆ پاراست...


روونكردنه‌وه‌یه‌ك له یه‌كێتی زانایانه‌وه ده‌رباره‌ی حه‌رامكردنی فیدڕالیه‌ت\nبه‌رواری دابه‌زاندن: 27/01/2011 : 21:14:15\nجێگه‌ی سه‌رسوڕمانی ئێمه بوو، كه دكتۆر عه‌بدولكه‌ریم زێدان، له رێگای هه‌یئه‌ی عوله‌مای موسلمین، فه‌توایه‌كی ده‌رباره‌ی حوكمی شه‌رعی فیدڕالیه‌ت له ئێراق بڵاوكردۆته‌وه، بی پێی قسه‌كان، زێدان داواكردنی فیدڕالیه‌تی به حه‌رام زانیوه‌و، هه‌روه‌ها به دروستی داناوه، ئه‌وانه بكوژرێن، كه داوای فیدڕالیه‌ت ده‌كه‌ن، چونكه گوناهێكی گه‌وره‌یان ئه‌نجام داوه‌و، پێویسته موقاته‌عه بكرێن.\nئێمه له یه‌كێتی زانایانی ئایینی ئیسلامی كوردستانه‌وه، وێڕای نیگه‌رانیمان، كه كه‌سایه‌تیه‌كی له‌م ئاسته‌ی ئێراقی ئه‌م جۆره قسه‌و لێدوانانه بڵاوبكاته‌وه، پێشمان وایه –هه‌رچه‌نده قسه‌كانی تایبه‌ته به فیدڕالیه‌تی ناوچه سوننه نشینه‌كان- به‌ڵام له هه‌مان كاتدا بێویژدانیه‌كی گه‌وره‌شه ده‌رهه‌ق گه‌لی كورد، كه له بری سه‌ربه‌خۆیی داوای فدڕالیه‌ت له چوارچێوه‌ی ئێراق ده‌كات، ئه‌مه‌ش به هیچ شێوه‌یه‌ك ده‌رچوون نییه له ئیسلام‌و، په‌رته‌وازه‌كردنی موسڵمانان نییه، چونكه ئه‌گه‌ر به‌م پێیه بێت، ئه‌وه عه‌ره‌ب ده‌بێ له مێژه له ئایین ده‌رچووبن، كاتێك جیابوونه‌وه‌یان له خه‌لافه‌تی عوسمانی به شۆڕش ناوبردووه‌و، نه‌ك فیدڕالیه‌تیان قبول بووه، به‌ڵكو بوونه‌ته چه‌ندین ده‌وڵه‌تی جودا جودا، بۆیه ده‌خوازین، ئه‌و قسانه، كه هی زانایێكی وه‌ك ئه‌و نینه، بۆ مه‌به‌ستێكی دیكه بێت‌و، روونكردنه‌وه‌ی له‌سه‌ر بدات، بۆ ئه‌وه‌ی له‌و ته‌مه‌نه‌و، له‌و مێژووه جوانه‌ی بانگخوازی هه‌یه‌تی، كۆتاییه‌كه‌ی به شتێكی ره‌گه‌زپه‌رستانه نه‌بێت.\nئه‌و ده‌قانه‌ش، كه ئه‌و به به‌ڵگه هێناویه‌تییه‌وه، به هیچ شێوه‌یه‌ك نابنه به‌ڵگه ی شه‌رعی بۆ فه‌تواكه‌ی.\nهه‌موو لایه‌كیش دڵنیا ده‌كه‌ینه‌وه، كه له‌و كاته‌ی وڵاتانی موسڵمانان بوونه‌ته چه‌ندین وڵاتی جودا جودا، فیدڕالیه‌ت كه‌مترین مافی شه‌رعی گه‌لی كورده، كه وه‌ده‌ستی بهێنێت.\nژماره‌ی سه‌ردان : 6963146


هه‌واڵی كشانه‌وه‌ی (ئیكسۆن مۆبیل)گه‌وره كۆمپانیای ئه‌مریكی له‌سنوری كێڵگه‌كانی پارێزگای سلێمانی یه‌كێكه له‌هه‌واڵه زۆرمه‌ترسیداره‌كان بۆ زۆنی سه‌وز، چونكه چون یان كشانه‌وه‌ی ئه‌م گه‌وره كۆمپانیانه له‌هه‌ر وڵاتێك یان هه‌رشوێنێك په‌یامێكی سیاسی قوڵی له‌پشته‌وه‌یه‌و وابه‌سته‌یه به‌سیاسه‌ت و مامه‌ڵه‌ی ئه‌مریكاوه له‌گه‌ڵ ئه‌و وڵاته‌وه هاوكاتی به‌رژوه‌نده‌یه ئابوریه‌كه‌ی.\nئه‌وه‌نده‌ی زانیاری هه‌بێت كاتی خۆی ئێكسۆن مۆبیل به‌تایبه‌ت بلۆكی قه‌ره‌هه‌نجیری وه‌رگرت و زۆر دڵی به‌داهاتووی ئه‌م بلۆكه خۆشبوو، چونكه ئه‌وه‌ی خه‌مڵاندنیان كردبو داهاتی نه‌وتی ئه‌م بلۆكه هاوتابو له‌گه‌ڵ كۆی داهاتی ئیكسۆن، خه‌یره ئێستا ئیكسۆن له‌م دۆخه‌دا بلۆكه‌كانی زۆنی سه‌وز و به‌تایبه‌ت بلۆكه كرنگه‌كه جێده‌هێڵێت؟\nئه‌وه‌ی خۆی به‌به‌رپرسیاری سلێمانی ده‌زانێت یان لانی كه‌م ده‌یه‌وێت داهاتووی ئه‌م شاره به‌ده‌سته‌وه‌بێت ده‌بێت له‌م په‌یامه مه‌ترسیدارو ته‌نكژه خراپانه تێبگات كه دوای نه‌خۆشی تاڵه‌بانی هاتووته ئاراوه ڕوبه‌ری ئه‌م شاره ده‌بێته‌وه، مه‌ترسیه‌كه هه‌ر ئه‌وه‌شنیه سلێمانی ئێستا بازرگانه‌كان نوسینگه‌و پڕۆژه‌كانیان ده‌به‌نه تاران و ئه‌نكه‌ره و هه‌ولێر ته‌نها بۆ سه‌ردان دێنه‌وه و بڕوایانوایه ژیانی ئابوری ئه‌م شاره قورسبووه، له‌كاتێكدا پێشتر سلێمانی كه‌مترین ڕێژه‌ی هه‌ژاری و بێكاری تێدابوو و گه‌وره‌ترین شاری پیشه‌سازی عێراقبوو له‌سه‌دا 30 هه‌موو پیشازی جیهان لێره كۆبوبویه‌وه.\nجگه له‌وه‌ش ئیستا كه‌رتی په‌روه‌ده‌ی ئه‌مشاره به‌ته‌واوی په‌كی كه‌وتووه ملاملانێی سیاسی ئیداره‌ی شاره‌كه‌شی به‌هیلاكی بردووه نیوه پارێزگارێكی هه‌یه، ته‌نها شتێك سلێمانی ماویه‌تی ئه‌منیه‌ته ئه‌ویش ئیستا خه‌ریكه توشی گرفت ده‌بێت چونكه (ئۆتۆمبێلی مامۆستا ده‌ستوتێرنێت كه‌س نازانێت كێیه؟ داعش په‌رچه‌می خۆی به‌رامبه‌ر كۆیژه ڕاده‌گیرێت كه‌سی له‌سه‌ر ده‌ستگیر ناكرێت؟ بۆمب فڕێده‌درێته ماڵی دادوه‌ره‌و ته‌قه له‌باره‌گا ده‌كرێت بكه‌ره‌كه‌ی ونه؟ داعش له‌سه‌رسنوری شاخه‌كانی سلێمانی ده‌سوڕێته‌وه خه‌ڵك ده‌كوژێت دوای دومانگ ده‌كوژرێت).\nئایا به‌ڕاستی كاتی ئه‌وه نه‌هاتووه ئه‌وه‌ی خۆی به‌خاوه‌نی ئه‌مشاره ده‌زانێت بیریكی لێبكاته‌وه، ژیانی ئابوری و سیاسی و ئیداری و كۆمه‌ڵایه‌تی و ئه‌منی زۆنی سه‌وز به‌مجۆره ده‌ڕوات؟، ئایا ده‌كرێت ڕۆژ به‌ڕۆژ شاهیدی كاوكلكارییه‌كانی ئه‌م شاره‌بین و بێده‌نگبین؟.\n3213 جار خوێندراوەتەوە


کوردیپێدیا - 18-03-2022\n📅 18-03-2022 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nلە چالاکییەکانی ئەمڕۆ: 18-03-2022\n1. 👁 پیرۆزبایی ستران عەبدوڵڵا لە یادی 43 ساڵەی دامەزراندنی دەنگی گەلی کوردستان\n2. 👁 پیرۆزبایی مەکتەبی سیاسیی یەکێتی لە یادی 43 ساڵەی دامەزراندنی دەنگی گەلی کوردستان\n1. 👁 شاب من اهالي حلبجة يبحث عن عائلته الحقيقيةكوردستان\n2. 👁 ماضي وحاضر نشر الكتب باللغة الكردية في تركيا\n3. 👁 کەرکوک لۆژیکی گفتوگۆ\n👌 ئەم بابەتە لەلایەن: (زریان عەلی)ەوە لە: Mar 15 2022 8:27PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان عەلی)ەوە لە: Mar 15 2022 7:57PM باشترکراوە\n📷 فایلی وێنە 1.0.1 53 KB Mar 15 2022 7:57PM هاوڕێ باخەوان


جۆن مەکەین:جەنگی سوریا و لێشاوی کۆچبەران گەورەترین کێشەیە کە رووبەڕوی خۆرئاوا دەبێتەوە\nسەنەتۆر جۆن مەکەین ئەندامی کۆنگرسی وڵاتەیەکگرتوەکانی ئەمریکا دەڵێت جەنگی سوریا و مەسەلەی کۆچبەران گەورەترین قەیرانە نوێیەکانە کە روبەروی خۆرئاوابوەتەوە.\nلە دیمانەیەکی بەشی سربی لە دەنگی ئەمریکا لەگەڵ جۆن مەکەین کە یەکێکە لە دەنگە دیارەکانی پارتی کۆماری لەمەڕ سیاسەتی دەرەکی دەڵێت ؛ جەنگی نێوخۆی سوریا و لێشاوی کۆچبەران بۆ وڵاتانی ئەوروپا ، یەکێکە لە قەیرانە جدیەکان کە لە ماوەی حەفتا ساڵی رابردوودا وڵاتانی خۆرئاوا روبەڕویبونەتەوە.\nسەنەتۆر جۆن مەکەین لە پارتی کۆماری بۆ ستانی ئەریزۆنا ، ئەوەی کە بەربژاری پارەتەکەی بوو لە ساڵی 2008 دا بۆ سەرۆکایەتی و ئیستا سەرۆکی کۆمیتەی سەناتە بۆ کاروباری خزمەتگوزاری لەشکری وڵاتەیەکگرتوەکانی ئەمریکا، لە میانەی دیمانەکەی لەگەڵ بەشی سربیا لە دەنگی ئەمریکا گوتی ؛ قەیرانی کۆچبەری کە بەرۆکی ئەوروپای گرتوە دەرئەنجامی راستەوخوی وەک دەڵیت شکستهێنانی سیاسەتی ئەمریکایە لە خۆرهەڵاتی ناوەراستدا.\nسەنەتۆر مەکەین دەشڵێت شکستی وڵاتەیەکگرتوەکانی ئەمریکا لە سوریا و لە عێراق کاریگەرییەکی بەرجاوی هەبوە لەسەر هاندەری لێشاوی کۆچبەران و پەنابەران، ئاماژەشی داو گوتی ئەگەر وڵاتەیەکگرتوەکانی ئەمریکا سەرۆک بەشار ئەسەدی لە دەسەڵات لابدایە و کۆنترۆڵی رەوشی عێراقی بکردایە ، ئەوا ئێمە لەمڕۆدا دووجاری قەیرانی پەنابەران نەدەبوینەوە.\nلە درێژەی دیمانەکەدا جۆن مەکەین ئاماژەی بەوەکرد کە ئەو لەگەڵ جەنەرال فیلیپ برییدلەڤ فرماندەی باڵای لەشکری هاوپەیمانی ناتۆ هاورابوو کە بە کۆمیتەی هێزە لەشکریەکانی سەناتی لەم مانگەدا گوتبوو کە روسیاو حکومەتەکەی بەشار ئەسەد هانی مەسەلەی کۆچبەری دەدەن وەک هەوڵێکیان بۆ شپرزەکردنی بنیاتی ئابوری ئەوروپا و هەروەها روخاندنی ورەیان. دەشڵێت لە بری حکومەتەکی بەشار ئەسەد هێزی ئاسمانی روسیا لە مانگی سەپتەمبەری ساڵی پارەوە دەستی بە بوردومانی سەرهەڵداوانی سوریا کردوە.\nسەنەتۆر مەکیەن دەشڵێت وڵاتەیەکگرتوەکانی ئەمریکا بە شکستهێنانی لە رابەرایەتی کردنی جیهاندا، دەرفەتی بۆ پێگەیەکی کاریگەری بە روسیا بەخشی کە ببیتە پێشەنگ ئەمەش بۆ یەکەمین جار لە ساڵی 1973 وە کاتێک ئەنوەر ساداتی سەرۆکی ئەو دەمەی میسر روسیەکانی لە وڵاتەکەی کردەدەرەوە. ئێستا وڵاتان و هێزە باڵادەستەکان لە سوریا بریتین لە روسیا وئێران وحیزبوڵای لوبنانی و هێزەکانی دیکە ئەوانەی ئێستا لە سوریا کاریگەریان هەیە و خۆیان بنیاتدەنێن بەجۆرێک کە وادەکات نەتوانرێت بەشار ئەسەد بەم زوانە لە دەسەڵات لاببرێت.


لە بێژەریی ڕادیۆییەوە بۆ بەناوبانگترین نمایشكاری ئۆتۆمبێل – ئۆتۆمبێل\nسەرەتارێبەری ئۆتۆمبێللە بێژەریی ڕادیۆییەوە بۆ بەناوبانگترین نمایشكاری ئۆتۆمبێل\nئۆتۆمبێلسلایدەرگرنگترینرێبەری ئۆتۆمبێلڤیدیۆگەلەریهەواڵ 2019/12/23\nلە بەرواری 2019/12/23 لە 10:16 am\nئەلیكس هێرچی ئوستورالی، ناسراو بە “SUPERCAR BLONDIE” لە ئێستادا یەكێكە لە هەرە پێشكەشكارە بەناوبانگەكانی جیهان و نایاب ترین و ناوازەترین ئۆتۆمبێلەكان لە ڕێی ئەمەوە ناساندن و نمایشیان بۆ دەكرێت.\nئەلیكس، خانمە نمایشكاری ئۆتۆمبێلە بەناوبانگەكان، پاش ئەوەی بەكاری ڕۆژنامەنوسی و وەك پێشكەشكار دێتە ئیماراتی عەرەبی و لە یەكێك لە ڕادیۆكان كاردەكات، بە گرتنی وێنەیەك لەگەڵ ئۆتۆمبێلێكی گرانبەها، دەرگای بە ناوبانگ بوونی بەڕوودا دەكرێتەوە.\nئەم خانمە بە هۆی سەرنج ڕاكێشی و جوانی و بەژن زراڤییەكەی بووەتە جێی سەرنجی هەوادارانی و تەنانەت كۆمپانیاكانی بەرهەمهێنانی ئۆتۆمبێل كێبڕكێی ئەوەیانە كە ئەلیكس نمایشی بەرهەمەكانیان بكات.\nئەلیكس دەڵێت، من وەك ڕۆژنامەنوسێك لە بواری میدیای بیستراو كارم دەكرد، ڕۆژێك ئۆتۆمبێلێكی نایابم بەر چاو كەوت، داوام كرد كە وێنەیەكی لەگەڵ بگرم، پاش گرتنی وێنەكە و بڵاو كردنەوەی لە پەڕەی تایبەتیم، وێنەكە هەوادارێكی زۆری هەبوو، هەر ئەمەش وایكرد، لە 60 هەزار پەیوەست بووی پەڕە تایبەتەكەم بەم ئاست و ناوبانگەی ئێستا بگم و ببمە خاوەنی زیاتر لە 10 ملیۆن فۆڵۆوەرز.\nئەلیكس هێرچی ئوستورالی، ئێستا یەكێكە لە باشترین و سەرنج ڕاكێشترین ئەو خانمانەی لە بواری نمایش و هەڵسەنگاندنی بەرهەمە نایاب و گرانبەهاكانی بواری پیشەسازی ئۆتۆمبێل كار دەكەن و هەمیشە دیمەنی تۆمارە ڤیدیۆییەكانی زۆرترین هەواداری هەیە و ئاواتی كۆمپانیاكانیشە بگەن پێی تا هەڵسەنگاندن و پێناسەی نوێترین بەرهەمەكانیان بكات.


حكومەت داوا دەكات ھاوكاری زیاتری دەزگاكانی راگەیاندن بكرێت PUKmedia یەکێتیی نیشتمانیی کوردستان\nحكومەت داوا دەكات ھاوكاری زیاتری دەزگاكانی راگەیاندن بكرێت\nکوردستان 07:34 PM - 2022-06-22\nئەنجومەنی وەزیرانی حكومەتی ھەرێمی كوردستان كۆبووەوە و لە كۆبوونەوەكەدا قوباد تاڵەبانی جێگری سەرۆكی ئەنجومەنی وەزیران، پێشنیاری كاراكردنی یاسای مافی دەسكەوتنی زانیاری لە ھەرێمی كوردستان ژمارە 11 ساڵی 2013 كرد، ئەویش لە رێگای دەركردنی رێنمایی ئاسانكاریی جێبەجێكردنی یاساكە لە لایەن ئەنجومەنی وەزیرانەوە، بۆ ئەوەی بە شێوەیەكی سیستماتیك، بابەتی پێدانی زانیاریی دروست، بە رۆژنامەنووسان و ھاووڵاتیان رێك بخرێتەوە.\nسەرۆكی حكومەت ئاماژەی بە دیدارەكەی لە گەڵ دەزگاكانی راگەیاندنی كوردستاندا و لەمبارەیەوە وەزارەت و بەرپرسانی حكومەتی راسپارد، ھاوكاری زیاتری دەزگاكانی راگەیاندن بكەن.\nمەسرور بارزانی سەرۆك وەزیرانی ھەرێمی كوردستان داواشی كرد ئاسانكاری پێویست پێشكەش بە دەزگاكانی راگەیاندن بكرێت و زیاتر زانیاری و ڕوونكردنەوە دەربارەی كار وچالاكییەكانی حكومەت بە دەزگاكانی راگەیاندن و رای گشتی كوردستان بگەیەنن، ئەمەش بەشێكە لە كارنامەی حكومەت لە ڕووی شەفافیەت و ئاگاداركردنەوەی ڕای گشتی.\nلە بەشێكی دیكەی كۆبوونەوەكەدا باس لە رێكارەكانی روبەڕوبوونەوەی نەخۆشییەكانی سكچوونی توند و پەتای كۆلێرا كرا و سامان بەرزنجی وەزیری تەندروستی راپۆرتێكی بەرفراوانی دەربارەی رێكارەكانی وەزارەتی تەندروستی خستەڕوو.\nھەر لە كۆبوونەوەكەدا لەلایەن كەمال محەمەد ساڵح وەزیری سامانە سروشتییەكان بەوەكالەت، دەرەنجامی بڕیاری كۆبوونەوەی پێشووی ئەنجومەنی وەزیران سەبارەت بە كێشەی بەنزین خرایەڕوو، سەرۆك وەزیران وێڕای دەستخۆشی لە وەزارەتی سامانە سروشتییەكان بۆ كاركردنیان بۆ دابەزاندن و كۆنترۆڵكردنی نرخی سووتەمەنی و پاراستنی كوالێتییەكەی و راشیسپاردن كە بەردەوامبن لە سەر ئەو رێكارانە بۆ زیادكردنی بەرھەمھێنانی ناوخۆ و كۆنترۆلكردنی نرخی سووتەمەنی.


پرسی سوریا تەوەری سەرەکی کۆبوونەوەکانی ئەمڕۆی نەتەوەیەگرتووەکان دەبێت لە هەرێمی سکۆنێ لە سوید.\nئەنجوومەنی ئاساییشی ڕێکخراوی نەتەوەیەگرتووەکان کە پێکهاتووە لە ١٥ باڵێۆزی وڵاتانی ئەندام و بەرپرسی گشتی ئەو ڕێکخراوە (António Guterres) ئەمڕۆ بە سەردانێکی تایبەت لە سویدن لە هەرێمی سکۆنێ.\nجێی باسە ئەمە یەکەم جارە لە مێژوودا کۆبوونەوەی ڕێکخراوی نەتەوەیەگرتووەکان لە دەرەوەی بارەگای سەرەکییان کە لە نیۆرکە لە ئەمەریکا، ئەنجام دەدرێت.\nباس لەوەش دەکرێت کە ڕەنگە نوێنەری نەتەوەیەکگرتووەکان ستافان دێ میستوراش لەو کۆبوونەوانەدا بەشدار بێت.\nهەرچەندە پەیوەندییەکانی نیوان ئەمەریکا و ڕوسیا گەشتۆتە پلەی بەستن بەهۆی ئەوەی کە گوایا سوریا چەکی کیمیاوی لە دوما لە سەرەتای ئەم مانگەدا بۆ لێدانی هێزەکانی ئۆپۆزسیۆن بەکار هێناوە هەروەها دوای ئەوەی ئەمەریکا بە پاڵپشتی فەڕەنسا و بەریتانیا بە هێرشی مووشەکی وەڵامی دایەوە،\nلەگەڵ ئەوەشدا باڵێۆزی سوید لە نەتەوەیەگرتووەکان ئولوف سکوگ پێی وایە کە دەکرێت ئەم قۆناغە قەیراناوییە تێ بپەڕێنرێت. سکوگ دەڵێت گەر چاوێک بە بڕیارنامە سیاسییەکاندا بخشێنرێتەوە و وەک کەسانی تێگەیشتوو و پێگەیشتوو گفتوگۆ بکەین ئەوا بنەمایەکی باشمان بۆ چارەسەر داناوە.\nسکوگ هەروەها دەڵێت کۆبوونەوە و چاوپێکەوتنی ئەندامانی ئەنجوومەنی ئاساییشی نەتەوەیەگرتووەکان لە کەشێکی نافەرمیدا ڕێی زیاتر بۆ لێکنزیکبوونەوە و لێکتێگەشتن خۆش دەکات و بەو هیوایەین کۆبوونەوەکان لە کەشی ئارامی کێڵگەی باکئۆکرا ئەو ئامانجە ببپێکێت.\nبەڵام سکوگ ئاماژە بەوەش دەدات کە نابێت چاوەڕوانی گەورە لەم کۆبوونەوانە بکرێت و مەرج نییە بتوانرێت چارەسەر و ڕێککەوتنی کۆنکرێتی دیاری بکرێت.\nلەگەڵ هیواخواستن و هەوڵی ڕێکخراوی نەتەوەیەکگرتووەکان بۆ دۆزینەوەی ڕێگەچارە بۆ کێشەی سوریا بەڵام ئەو پەنابەرە سورییانەی کە تازە هاتوونەتە سوید و ڕادیۆی سوید سەبارەت بەم سەردانەی ڕێکخراوەکە دواندوونی بێهیوان.\nئەوان هیچ بە ئەنجام ناگەیەنن تەنها لەسەر کاغەز دەیاننووسن. فیراس ئالاسی دەڵێت. دواتر عەبیر سەحلی دەڵێت ئەو ڕێکخراوە کۆمەکی خواردن و لەو جۆرە دابین دەکات بەڵآم ئەوەش بەس نییە، عەبیر پەیامێکی بۆ بەشداربووانی کۆبوونەوەکان هەیە و دەلێێ هیوادارم بتوانن بارودۆخی سوریا بگۆڕن.\nجێی باسە کۆبوونەوەکان سەرەتا لە شاری لوندەوە دەست پێ دەکات و دواتر لە ماوەی پشووی هەفتەدا لە کێڵگەی (Backåkra) لە ڕۆژهەڵاتی کۆمۆنی (Ystad) لە هەرێمی سکۆنێ لە باشووری سوید ئەنجام دەدرێت، ئەمە وەک ڕێزلێنانێک بۆ خاوەنی ئەو کێڵگەیە (Dag Hammerskjöld) کە بەرپرسی گشتیی نەتەوەیەگرتووەکان بووە.\nداگ هاممەرخۆلد ئەو کێڵگەیەی کڕی بۆئەوەی دوای تەواوبوونی ماوەی کارەکانی لە نەتەوەیەکگرتووەکان لەو کێڵگەیەدا ژیان بەسەر بەرێت بەڵام فریا نەکەوت و لە ساڵی ١٩٦١دا بەهۆی کەوتنەخوارەوەی فڕۆکەوە گیانی لەدەست داوە.\nکۆی سه‌ردان: 17560757


قارەمان لە دۆزی جینۆسایدناساندنی تاوانەکانی ئەنفال لە وڵاتی سوێد – Denegkan\nقارەمان لە دۆزی جینۆسایدناساندنی تاوانەکانی ئەنفال لە وڵاتی سوێد\nbydengekan\tDecember 9, 2012\tگشتی\nبڕوا ناکەم کەسێک هەبێت بە کوردی لەدایک بووبێت و بژی، لە دڵەوە خۆشحاڵ نەبێت بەوەی ئەنفالی گەلی کورد بە جینۆساید ناسێنرا لە وڵاتی سوێد. بڕوام وایە هەموومان ئەگەر لە دڵی خۆشمانا بێت سوپاسی ئەو گەلە و پەرلەمانتار و حیزبەکانیانمان کردووە. ئەگەر ووردتری بکەینەوە زۆربەمان هەوڵی دیار و جوامێرانەی ئەو بەڕێزانەی لە سەرخستنی ئەم کەیسەدا ناو و جێگەیان دیارە بەرز دەنرخێنین و لە ناخماندا خەڵاتی ڕۆحی و ئینسانییان پێدا هەڵدەواسین.\nئەوەی لێرەدا جێگای هەڵوەستەکردنە، ئەو پرسیارەیە ئایا پێویست دەکات قارەمان درووست بکەین بۆ ئەم جۆرە خەباتە مرۆڤانەیە؟ ئایا کێ قارەمانە لە بەدەستهێنانی ئەم دەستکەوتەدا؟ هێنانەوەی ئەم پرسیارە لەوێوە سەرچاوە دەگرێت کە دەبینین گرووپێک بە دیاریکراوی هەوڵی قۆرخکارییەکی بێمانا دەدەن لە خۆ بەخاوەنکردنی ئەم دەستکەوتە مێژووییەدا. گرووپێک دەیەوێت پادشای ئەو تەختەبێت و بەڕەهایی شۆڕەسواریی خۆی بسەپێنێت. ئەم بۆچونەی من لەوێوە سەرچاوەی نەگرتووە کە کاک ” قادر نادر” وەک تاکێک لە ڕاگەیاندنەکانا قسەکەری هەموو پێشوەچونەکانبوو. لەوێشەوە سەرچاوەی نەگرتووە کە ئیرەیی بە هەوڵەکانی ڕێخراوەکەی ببەم. پێویست ناکات باس لەوە بکەم یەکێک بووم لە یەکەمەکان دەستخۆشیی و ماندوونەناسیم بۆ ناردن و لە دڵەوە حەزم ئەکرد هەنگاو بە هەنگاو لەگەڵیان بوومایە. ئەوەی زیاتر هانی دام بۆ ئەم نوسینە دوو بابەتی بێتام و بێمانای ئەو بەڕێزانەبوو کە لە ماوەی ڕابردوودا لە ڕاگەیاندنەکاندا بڵاویان کردوە. یەکەمیان نوسینێکی” عەلی مەحمود”ە کە بە ئارەزووی خۆی هەموو شەرعیەتی هەوڵو ماندووبوونەکانی ساڵانی پێشووی ئێمەی لێسەندینەوە و لە سەروەختی کۆنفرانسی کۆمیتەی کوردستانی” ناوەندی چاکدا “. کە چەندە دڵڕەقانە لە سەنگەردایە دژی هاوڕێ دێرینەکانی خۆی. دووەمیان ئەو ڕاگەیاندنەیە کە بەناوی “ستارە”ێکەوە بڵاوکراوەتەوە و بێ پەردە زەوتی قسەکردن، ڕاو بۆچون وەرگرتن، لێدوانی ئەندامێکی ئێمە ئەکات بۆ ڕاگەیاندنەکان. ئەو ئەندامەی ئێمە ” عومەر موحەمەد” ە. ئەو پیاوەی هەموو ئەوانەی لە دووریشەوە ئاگایەکیان لە دۆزی جینۆسایدناساندنی تاوانە دژبەمرۆڤەکانە دژ بە گەلی کورد دەیناسن. دەیناسن و دەزانن هیچ نەبێت دڵسۆزیی و پاکییەکەی چ سیمبۆلێکی جوانە بۆ چاولێکردن و لاساییکردنەوە. ئەمە جگە لە شارەزایی و بیروبۆچونە مرۆڤدۆستانە و ناوازەکانی لە چوارچێوەی ئەو کایەیەدا. نە ئەو پیاوە پێویستی بە وەسفەکانی منە و نە منیش حەزم لەم پیاهەڵنانی تاکەکانە. بەڵام ئەمە ناچارییە و هەقە چاوپۆشی لێنەکەین. دیارە نە ڕاگەیاندنەکەیان و نە نوسینەکەی ئەندامەکەیان لە توانای ئێمە کەم دەکاتەوەوە و نە بەردێکیش بۆ کەسایەتی خۆیان و ڕێخراوەکەیان دەنێنە سەر بەرد.\nجارێکی تر جگە لە دەستخۆشییەکی گەرم و سوپاسکردنی ئەو بەڕێزانەی لە دۆزەکەدا هەوڵیان دیارە، دەمەوێت بۆچونێکی خۆم لەسەر ئەو کەیسە بخەمە ڕوو، وە ئاماژەیەک بە قارەمانی ڕاستەقینە بکەم لەو پڕۆسەیەدا.\nبە جینۆساید ناساندنی ئەو تاوانە لە وڵاتی سوێد تەنها بە هەوڵی ئەو کەسایەتییانە نەگەشتە ئەنجام. بەڵکوو کۆمەڵێک ڕەهەند هەیە کە بەیەکەوە پڕۆسەکەیان سەرخست. دەکرێت هەوڵی ئەو بەڕێزانە یەکێک بێت لەو ڕەهەندانە.” بەبڕوای من ئەگەر ڕێژەی کورد لەو وڵاتە لەچاو دانیشتوانی ڕاستەقینەی خۆی ئەوەندە نەبوایە، مومکین نەبوو بەم شێوەیە بە ئەنجام بگات. چونکە ئەو ڕێژەیە وایکردوە کە هاوڵاتی کوردستانی لەو وڵاتەدا بگەنە پەرلەمان. ئەو ڕێژەیە وایکردوە خەڵکی سوێد و سیاسەتمەدارەکانی باشتر گرنگی بە ناسینی گەلێکی ستەملێکراو و جینۆسایدکراوی وەک کورد بدەن. لەگەڵ ئەمانەدا سیاسەتی مرۆڤدۆستانەی سوێد بەرامبەر بە گەلە ستەمدیدەکان ڕوون و ئاشکرایە و هەمیشە لەبەرەی داکۆکیکاردا بوون لەمافەکانیان. ئیتر ئەگەرلە بری کاک قادر هەرکەسێکی تربوایە لەو دەیان مرۆڤە دڵسۆزەی خەمخۆرانە کار بۆ ئەم کەیسە دەکەن هەر هەمان ئەنجامی دەبوو. یان ئەگەر کاک قادر لە وڵاتێکی وەک ئەڵمانیا یان نەمسا یان فەرەنسا بوایە لە ئێستادا نەیدەتوانی ئەم کەیسە بگەیەنێتە ئەنجام ” کەواتە هۆکارەکان وایانکرد ئەندام پەرلەمانە کوردەکان و ڕێخراوەکان و کەسایەتیە کوردەکان گوێیان لێبگیرێت و کەیسەکە بە سەرکەوتوویی بگاتە ئەنجام.\nلە ساڵانی ٢٠٠٦ تا ٢٠١٠ ئێمە وەک ناوەندی چاک زۆر هەوڵماندا بۆ گەیاندنی ئەو کەیسە بە ڕێخراوی نەتەوەیەکگرتووەکان و پەرلەمانی سویسرا. دواجار هەوڵەکانمان بە چەند هۆکارێک شکستیان خوارد. دیارترین ئەو هۆکارانە بۆچوونی گەورەبەرپرسانی “یو ئێن ” بوو. کاتێک پێیان ووتین ئەمەی ئێوە دەیکەن تەنها خاڵیکردنەوەی هەستە ئینسانییەکەی خۆتانە و ناتوانن لەم ڕێگایەوە هەنگاوی پراکتیک بنێن کە بە جینۆساید ناساندنی ئەنفال و هەڵەبجەبوو لەسەر ئاستی نێودەوڵەتی. پێیان ووتین ئێوە لە باشورری کوردستان خاوەنی کیان و حکومەت و پەرلەمانی خۆتانن، ئەگەر ویستێکی جدیی هەبێت لە ڕێگەیەکی دیبلۆماسییەوە دەتوانن ئاسانتر بگەنە ئەنجام. پێشنیاریان بۆ کردیین لە ڕێگای گرووپێک پارێزەری نێودەوڵەتییەوە دەتوانرێت ئەو کەیسە بجوڵێنرێت و بەشێوەیەکی فەرمی ئەو داوایە لە دەزگا نێودەوڵەتییەکان بخرێتە گەڕ. دیارە بۆ ئەوە پێویست بە پاڵپشتێکی مادیی بەهێز بوو کە وەک ئەوان دەیانووت تەنها حکومەت دەتوانێت بە بودجەیەکی دیاریکراو و بەرنامەبۆداڕێژراوەوە بچێتە پشت ئەو پڕۆسەیە.\nلێرەدا نامانەوێت لە ماندووبوون و دڵسۆزی کەسانی وەک ” قادر نادر ” کەم بکەینەوە. بەڵام ئەوە ڕاستییەکەیە ئەم جۆرە هەوڵانە ئەگەر پاڵپشتێکی دبلۆماسی و شارەزا و خاوەن دەسەڵات لە پشتییەوە نەبێت، بە تێکۆشانی تاکەکەس و گروپە ئینسانییەکان ناتوانرێت سەربخرێت. وە پێویستی بە قارەمان نیە و هەموو دڵسۆزی و خەمخۆری دنیا کۆبکەیتەوە ناگەیتە ئەنجامێکی بەرجەستەی سەرکەوتوو. ئیتر هەق وایە لەو سۆنگەیەوە کەمێک بیرکردنەوەکانی خۆیان بگۆڕن و سنورێک بۆ ئەم بوغرایی و سەرکێشییە ناشرینانە دابنێن. هەقە ڕێگە نەدەن لە ڕێگای ئەو جۆرە دەربڕینانەوە سومعەی خۆیان بخەنە ژێر پرسیارەوە و ماندووبوونی خۆیان بێنرخ بکەن. دیارە چەند کەسێکی دیاریکراون لە ڕێخراوەکەدا کە هەمیشە بەو نەهجە پڕ لە ڕقە لەگەڵ بەرامبەرەکانیان دەدوێن. دواجاریش ئەو پرسیارە درووست دەبێت” ئەمە تەنها هەوڵێکی ئینسانییە بەم شێوەیە مامەڵەی لەگەڵدا دەکەن، ئەی ئەگەر لە ئاستێکی بەرزتر و دەسەڵاتدارێتییەکی هەستیاردا بن دەبێت چ دیکتاتۆر و بکوژ و ببڕێکیان لێ دەربچێت؟”\nتێبینی: من هەر ناوی کاک قادر ئەبینم لە ڕاگەیاندنەکاندا لەسەر ئەو بابەتە قسە ئەکات، بۆیە تەنها ناوی ئەوم دووبارەکردۆتەوە بۆئەم بابەتە.\nPrevious ئاسایشی حکومەتی هەرێمی سلێمانی، پەیوەندی بە لاقە کردنی لاوەکەوە نییە..!!\nNext دڵێک ته‌قی.. خه‌و‌نێک رما


بۆیەکەمجار وێنەی تارق عەزیز و سوڵتان هاشم لە زینداندا بڵاوبوویەوە\n48978 جار خوێندراوەتەوە\nلە چەند وێنەیەکی دەگمەندا سوڵتان هاشم وەزیری بەرگری و تارق عەزیز وەزیری دەرەوەی ڕژێمی پێشووی عێراق لەناو زیندانێکی عێراقدا دەرکەوتن.\nبەپێى ئەو وێنانەى کە بڵاوبوونەتەوە و ڕوون نییە کە چۆن لە زیندانەوە و لە کامێراکانی چاودێری ناو زیندانەکەوە گیراون و بەتایبەتی لەکاتێکدا بڵاوبونەوەی ئەم وێنانە شکاندنی ڕێساکانی مافی مرۆڤە جا ئەگەر کەسەکە مەدەنی یاخود زیندانی یان تاوانباریش بێت.\nپێشتریش بنەماڵەی تارق عەزیز داواکاری یاساییان بەرزکردبووەوە بەهۆی ڕێگری لێکردنیان بۆ سەردانیکردنی تارق عەزیز لەزینداندا بەمەبەستی وەرگرتنی چارەسەر.\nسوڵتان هاشم ئەحمەد وەزیری بەرگریی ئەوکاتی عێراق لەلایەن دادگای باڵای تاوانەکانی عێراقەوە بە چوار سزای لەسێدارەدان، و دوو سزای زیندانی هەتا هەتایی، وسزایەکی ١٥ ساڵ زیندانیکردن و دوو سزای حەوت ساڵ زیندانیکردنی بەسەردا سەپێنرا.\nسوڵتان هاشم لەبەردەم دادگای باڵای تاوانەکانی عێراق، دانی بەوەدانا بەشداری شاڵاوەکانی ئەنفالی کردووە و راشیگەیاند، ئەو بڕیاری سەرکردایەتی و سەروی خۆی جێبەجێکردووە، بەتاوانی ئەنجامدانی ئەنفالكردنی گەلی كورد، دادگای باڵای تاوانەكان حوكمی لەسێدارەدانی بۆ دەركرد، بەڵام حوكمەكەی جێبەجێ نەكرا.\nتارق عەزیز لە ساڵانی سەرەتای هەشتاكاندا وەزیری دەرەوەی عێراق بووە و دواتر جێگری سەرۆك وەزیرانی عێراقی بووە.\nرۆژی ٢٦ تشرینی دووەمی ساڵی ٢٠١٢ بە تۆمەتی سەركوتكردنی پارتە ئاینییەكانی عێراق، دادگای باڵای تاوانەكانی عێراق بڕیاری لەسێدارەكانی بۆ دەركرد، بەڵام بەهۆی توشبونی بە نەخۆشی شێرپەنجە و زۆری تەمەنییەوە بڕیارەكە جێبەجێ نەكرا و رۆژی هەینی ٥ ی حوزەیرانی ٢٠١٥ بە هۆی نەخۆشییەوە لە نەخۆشخانە کۆچی دوایی کرد.\nئایا ڤایرۆسی کۆرۆنا لەڕێگەی کەلوپەلی چینییەوە دەگوازرێتەوە؟


یارمەتی و خزمەتگوزاری دارایی - Finanzielle Hilfe und Leistungen - We.Inform\nیارمەتی و خزمەتگوزاری دارایی – Finanzielle Hilfe und Leistungen\nHome/یارمەتی و خزمەتگوزاری دارایی – Finanzielle Hilfe und Leistungen\nیارمەتی و خزمەتگوزاری دارایی – Finanzielle Hilfe und Leistungenfranziska2020-01-25T12:33:34+00:00\nلە ماوەی پڕۆسەی پەنابەریەتیدا\nبۆ وەرگرتنی یارمەتی دارایی، ڕۆژانی دووشەممە، سێشەممە و پێنجشەممە کاتژمێر 8 تاکوو 15، هەینی 8 تاکوو 14 سەردانی Zentralen Erstaufnahme, Harburger Poststraße 1, بکە.\nلەوێدا خۆت تۆمار دەکەیت و بۆ یەکەم جار پەنجەمۆر دەکرێیت. لەم ڕێکەوتەوە (هەروەها بە شێوەی گەڕانەوە!) خزمەتگوزاری وەردەگریت.\nتاکوو ئەو کاتە کە خزمەتگوزاری وەردەگریت دەبێ لەبەردەست بیت و هەموو جارێ کە سەردانی دایرە دەکەیت دەبێ بەڵگەی نیشتەجێبوونی بڕواپێکراوی خۆت لەگەڵدا بێت. لە کاتی ونبوونی بەڵگەی تۆمارکردن وەک پەنابەر (BÜMA) سەردانی ناونیشانی Harburger Poststraße 1 بکە. لە کاتی ونبوونی Aufenthaltsgestattung یان Duldung سەردانی Ausländerbehörde, Amsinckstraße 28 بکە.\nنیشتەجێبوون و دابینکردنی بژیو\nشوێنی نیشتەجێبوونی تۆ (Zentrale Erstaufnahmeeinrichtung, ZEA) پاکێجێک بە چەرچەف، ، کەلوپەلی پاکوخاوێنی و تەندروستی و جلوبەرگ و هەروەها نانی بەیانی، نانی نیوەڕۆ و نانی شەو دەخاتە بەردەستت. بۆ پێداویستییەکانی خواردنی تایبەت سەردانی بەڕێوەبەرایەتی شوێنی نیشتەجێبوون بکە.\nهەروەها وەک دانیشتووی ZEA بلیتی HVV وەردەگریت بۆ هەموو ئامێرەکانی گواستنەوەی گشتی لە هامبورگدا.\nیارمەتی خەرجی مانگێ جارێک وەردەگریت. هەتا یەکەم جاری پارەدان لە کاتی نیشیشتەجێبوونت لە شوێنی مانەوەدا لەوانەیە چەند هەفتە تێبپەڕێت. یەکەمین شوێنی سەردان بۆ پرسیارەکان بەڕێوەبەرایەتی کۆمەڵایەتی شوێنی مانەوەتە. ئەم بەشە دەربارەی کاتەکانی ئیشکردنی Innenbehörde لە ناوچەدا زانیاریت پێدەدات و گەر پێویست بکات کاتی چاوپێکەوتنت بۆ دەستەبەر دەکات. Innenbehörde دەتوانێت ڕاستەوخۆش بانگهێشتت بکات بۆ چاوپێکەوتن. ئەم کاتە لەبیر مەکە! بۆ خێزانەکان تەنیا یەک کەس هەموو یارمەتی خەرجییەکە بۆ هەمووان وەردەگرێت. هەرزەکاران لە تەمەنی 16 ساڵانەوە دەتوانن گەر ئارەزوویان هەبێت یارمەتی خەرجی خۆیان وەرگرن. لە تەمەمی 18 ساڵییەوە یارمەتی خەرجی خۆیان ڕاستەوخۆ وەردەگرن.\nناونیشان „Zahlstelle“ یان „Kasse“ لە بەڕێوەبەرایەتی کۆمەڵایەتی وەردەگریت. کە بابەتی دەگمەندا پارەدانی ڕاستەوخۆ لە شوێنی مانەوەدا جێبەجێ دەکرێت. بۆ وەرگرتنی یارمەتی خەرجی دەبێBÜMA, Aufenthaltsgestattung یان Duldung و Leistungsbescheidەکەت پێشکەشی سندووق بکەیت.\nلەگەڵ پێشکەشکردنی فەرمی داواکاری پەنابەریەتی بۆ BAMF و وەرگرتنی Aufenthaltsgestattung دەکرێ لە بانکی دڵخوازی خۆتدا حسابێک بکەیەوە و یارمەتی خەرجی لەم ڕێگەیەوە وەربگریت.\nگواستنەوە بۆ خانوو لە ماوەی پڕۆسەی پەنابەریەتیدا\nگەر بە هۆیەکی تایبەت لە ماوەی پڕۆسەی پەنابەریەتیدا لە ZEA بگواسترێیەوە بۆ شوێنی مانەوەی دووەم یان ماڵی تاکەکەسی، ناوەندێکی تر لە ناوچەدا دەبێتە بەرپرسی تۆ. گەر وا بێت تۆزێک پارەی زیاتر وەردەگریت، بەڵام خۆت بەرپرسی بژیو و پارەدانی کرێی خۆت دەبیت.\nناونیشانی دایرەی بەرپرس لێرەدا دەدۆزییەوە: www.hamburg.de/behoerdenfinder/، وشەی گەڕان: ” Grundsicherungs- und Sozialleistungen” پاشان ناونیشانییەکەت بنووسە.\nMutterpass خۆت بدە بە بەڕێوەبەری کۆمەڵایەتی شوێنی مانەوە، بۆئەوەی کۆپینی داشکاندن بۆ دابینکردنی پێداویستییەکانی دووگیانی وەربگریت. دەتوانیت خۆت فرۆشگایەک هەبژێریت کە لەوێ شت دەکریت. بەڵام هەر کۆپینێکی داشکاندن تەنیا لە یەک فرۆشگادا بەکاردەهێندرێت.\nپاش کۆتاییهاتنی پڕۆسەی پەنابەریەتی\nلەگەڵ بڕیاری وەرگیران وەک پەنابەر لە خێراترین کاتدا سەردانی دایرەی Innenbehörde بکە لە گەڕەکی خۆت و داواکاری وەستاندنی خزمەتگوزاری پەنابەریەتی بکە. کارتی بیمەی خزمەتگوزاری چارەسەری AOK یش ڕادەست بکە. لەگەڵ دەستپێکردنی مانگی دواتردا Jobcenter دەبێتە بەرپرسی پاڵپشتی لە تۆ.\nناونیشانی Jobcenters لێرە دەدۆزێوە:\nوشەی گەڕان: ” Arbeitslosengeld II, für Personen über 25 Jahre” (بۆ کەسانی سەرووی 25 ساڵ)) یان ” Arbeitslosengeld II, für Personen unter 25 Jahre” (بۆ کەسانی خوار 25 ساڵ)، پاشان ناونیشانەکەت بنووسە.\nبۆ ناوتۆمارکردن پێویستت بە بەڵگەکانی خوارەوە هەیە:\nبڕوانامەی ” Einstellungsbescheid”\nبڕیاری وەرگیران وەک پەنابەر لە BAMF\nAufenthaltsgestattung یان مۆڵەتی نیشتەجێبوونی ئەلەکترۆنی (eAT)\nیارمەتیت دەدرێت لە پێشکەشکردنی داواکاری Arbeitslosengeld II دا. لەم سندووقەدا بیمەی خزمەتگوزاری کۆمەڵایەتی نوێش هەڵدەبژێریت. بۆ یارمەتی خەرجی باوان و مافی منداڵ دەبێ بەجیا داواکاری پێشکەش بکەیت.\nتۆ یەک Duldung بە کاتی سنووردار وەردەگریت. هەتاکوو چوونەدەری خۆبەخشانە یان چوونەدەرەوە لە وڵات یارمەتی تێچوون بە ڕێژەیەکی نەگۆڕ و سەقامگیر وەردەگریت. لە هەندێک بابەتدا بۆ گەڕانەوەی خۆبەخشانە بۆ وڵاتی خۆت یارمەتییەکی تێچوون بۆ دەستپێکی ژیان وەردەگریت.\nAusländerbehörde, Amsinckstraße 28 بۆ پارەدان بڕیاری چاوپێکەوتنی تایبەت دیاری دەکات.\nبۆ پرسیارە یاساییەکان لەسەر خزمەتگوزاری یان گەر ئارەزووت هەبوو بۆ دەربڕینی ناڕەزایەتی بە بڕیار و ئەو پارەدانانەی جێبەجێ کراون پەیوەندی بکە بە ناوەندی خوارەوە:\nÖffentliche Rechtsauskunft – ÖRA\nDammtorstraße 14, +49 40 428433071, دووشەممە تاکوو هەینی کاتژمێر 8 تاکوو 13 www.hamburg.de/oera/\nLast Updated: 03.06.2017


شرۆڤەیەک کورت ژ بۆ داخویانیا دوهی و ئەڤرۆ یا هەپەگێ! - دارکا مازی\nشرۆڤەیەک کورت ژ بۆ داخویانیا دوهی و ئەڤرۆ یا هەپەگێ!\nناڤەندا راگھاند و چاپەمەنیا ھەپەگێ ئیرۆ رۆژا سێشەمبی 16/2/2021ێ ل سەر ئۆپەراسیۆنا ترکیێ یا ب ناڤێ پەنجە باز 2 کو ل چیایێ گارە ئەنجام دا، داخویانیەک بەلاڤکر و تێدا راگهاند کو ترکیا د ڤێ ئێریشێ دا چەکێ کیمیاوی بکارئانیە.\nهەپەگێ د داخویانیا خوە دا ژ بۆ روودانا ل دەڤەرا کو دیل لێ دھاتنە زیندانیکرن یا ل ناڤچەیا سیانێ یا ھەرێما گارە راگهاندیە، “داکۆ ب رەنگەکی زەلال و بەربچاڤ بوویەر بهێتە فێھمکرن ھێزێن مە گھشتنە ڤێ کامپێ. لێ ل گەل کو 3 رۆژ ل سەر بوویەرێ دەرباس بوونە ژی ل کامپا ئێخسیران و ل دەردۆرێ وێ بێھنا گازەکا گران و کمیاوی ھەیە و وسا خوەیا دکە کو ژبەرکو ژ لایێ دەولەتا ترکا فاشیست ڤە ل سەر ڤێ کامپێ چەکێ کیمیاوی ھاتیە بکارئانین، مرۆڤ نکاریت بکەڤیتە ناڤ کامپێ و ب ئیحتیمالەکا مەزن ھەر کەسێ ل کامپێ پشتی کو ب گازا کمیاوی ھاتینە کوشتن پشترا گوللـە ل وان ھاتیە رەشاندن. نیشانەیێن پێشی کو ئەم گھاشتنێ ئەڤن.”\nهەپەگە د ڤێ داخوەیانیا خوە دا گومانێ تێخیتە سەر داخویانیا خوە یا پێش نها، دەما تێدا راگهاندی ئێخسیر ژ لایێ دەولەتا ترکیێ ب بۆمبەبارانێ هاتینە کوشتن، ژبەرکو ژ لایەکێ دبێژیت کەس نکاریت ژ بەر بێهنا گازەکا کیمیاوی کو ئەو ب خوە ژی نزانین چ گازەکە بکەڤیتە شکەفتێ و لەکۆلینان ل سەر بوویەرێ بکەت، و ژ لایەکێ دی ژی ترکیا ب بکارئانینا چەکێ کیمیاوی ل دژی وان ئێخسیران سووچبار دکەت و دبێژیت ” خەباتێن ژ بۆ زەلالکرنا راستیا کۆمکوژیێ کو دەولەتا ترکا ژ مرۆڤاھیێ بەهرا خوە نەستاندی ل سەر کامپا ئێخسیران پێک ئانیە بەردەوامن”، ل ڤڕ ئەم ناخوازین بریارێ ل سەر بوویەرێ بدەین کا کێ و ژ بۆی چ ئەڤ کارە ئەنجام دایە و کی سووچبارە، لێ داخوینیێن یەک ل پەی یەک یێن پەکەکێ و ترکیێ هەر تشت شوولی کریە و کەس نکاریت راستیێ بزانیت.\nد داخویانیا هەپەگێ دا هاتیە، ” ئەنجامێن زەلال و بیلانچۆیا شەرێ گارە ژ ھەموو لایەنا ڤە دێ ب گەلێ مەیێ وەلاتپارێز و رایا گشتی را هێتە پارڤەکرن”، ئەڤ یەک دیار دکەت کو هێژان ئەنجام نەهاتینە زەلالکرن لێ بەلێ پەکەکە پێش کو ئەنجامان زەلال بکەت وەکو هەرجار و دەما ژ بۆی هەر کارەکی پێش وەخت بریارێ ددەت ژ بۆ ڤێ یەکێ ژی پێش لێکۆلین ب داوی بهێن بریارا خوە دایە.\nهەر وەها هەپەگە رادگهینییت 10ێ شوباتا 2021ێ ل دژی تەڤگەرا داگیرکرنێ کو ئارتێشا ترکیا یا داگیرکەر ل سەر قادا گارە دایە دەستپێکرن ب پێشەنگیا گەریلایێن ئازادیا کوردستانێ یێن قەهرەمان 4 رۆژان بەرخوەدانیەکا داستانی ھاتیە کرن و ب سەرفرازیەکا دیرۆکی ئارتێشا ترک ھاتیە تەرتووبەلاڤکرن”، لێ بەلێ دیسان پێش نها هەپەگێ راگهاندبوو کو وان رێ نەدایە لەشکەرێن ترکیێ داکەڤن ناڤچەیێ و چەکدارێن وان رێ ل داکەتنا لەشکەران گرتیە.\nهەپەگە جیهێ ئێخسیران ب کامپا ئێخسیران ب ناڤ دکەت، ب ئاوایەکی کو مرۆڤ وسا دفکریت ئەو کامپ ژ بۆی کەسێن سڤیل و بێ گونەهـ هاتیە ئاڤاکرن، لێ بەلێ ب گۆتنا پەکەکێ بخوە کەسێن ل وڕ هاتیە زیندانی کرن هەر هەموو ئەو کەس بوون کو ژ بۆی میتا ترکیێ کار دکر، و لەشکەرێن ترکیێ بوون، ژ ئالیەکێ دی هەر کەس دزانیت کو چ “کامپ” زیندانەک د جیهانێ دا بێ زێرەڤان نینە، پرسا ل ڤڕ سەر هل ددەت ئەڤەیە، گەلۆ گەریلایێن زێرەڤانی ل ڤێ “کامپێ دکر” چ ب سەرێ وان هاتیە؟! ئەو ژی هاتینە کوشتن یان ژی پێش بۆمبەبارانێ ئەو جیهـ بجیهـ هێلایە؟! گەر ئەو جیهـ پێش بۆمبەبارانێ بجیهـ هێلایە، بۆچی گرتی ل گەل خوە نەبرینە؟! ئەڤە ژ لایەکێ و ژ لایەکێ دی، هەپەگێ پێش نها راگهاندبوو هیچ لەشکەرەکێ ترک نکاریە بکەڤیتە هەرێما گارە! ل ڤر ژی ئەم دپرسین گەلۆ گەر هیچ لەشکەرەک ژ بەر بەرخوەدانا قەهرەمانی یا پەکەکێ نەکەتبیتە چیایێ گارە کو پەکەکە ب “هەرێما پاراستنا مەدیا” ب ناڤ دکەت، بۆچی د ڤێ داخوەیانیێ دا دبێژیت “پاش سێ رۆژان ئەم چووین هەرمێ”؟ گەلۆ د وان سێ رۆژان دا هوون ل کو دەرێ بوون و وە ل کودەرێ بەرخوەدانا قەهرەمانی ئەنجام ددا؟!\nپێدڤیە پەکەکە داخویانیان ب کەسێن ژیر و عاقلمەند بدەتە نڤیساندن، ژبەرکو کەسێن داخویانیێن وان دبینن و دخوینن نە ب تەنێ ئالیگرێن وانن کو هەر تشتێ پەکەکێ گۆت بێ هزرکرن باوەر بکەن، کەسێن بێ لایەن یێن کورد و بیانی ژی هەنە کو داخویانیێن وان دشووپینن و دکارن جوداهیێ د ناڤبەرا داخویانیان وان یێن هەڤدژ دا بکەن.


*ناوی به‌ڕێوه‌به‌رایه‌تی :\n*ژماره‌ی هۆبه‌كانی سه‌ر به‌م به‌ڕێوه‌به‌رایه‌تییه:\nدوو هۆبە ( هۆبەی تۆماری ئەلیکترۆنی و پلانی خوێندن) لەگەڵ هۆبەی ( بڕوانامەکان) .\n*ژماره‌ی فه‌رمانبه‌رانی به‌ڕێوه‌به‌رایه‌تی :\n*تا چه‌ند ژماره‌ی فه‌رمانبه‌رانتان له‌گه‌ڵ كارو چالاكییه‌كانتان یه‌ك ده‌گرێته‌وه ، یان به‌ڕێوه‌به‌رایه‌تییه‌كه‌تان پێویستی به ژماره‌ی فه‌رمانبه‌ری تر نیه بۆ خێراتر كردنی كاروباره‌كان:\nبێگومان ئەگەر سەرنج بدرێت ژمارەی فەرمانبەرانی تۆماری گشتی زانکۆمان بە بەراورد بە تۆمارە گشتیەکانی زانکۆکانی تر زۆر کەمترە و لەگەڵ ژمارەو ڕێژەی زۆری خوێندکارانی زانکۆمان بەراورد ناکرێت بەڵام توانراوە بە پشتیوانی بەڕێز سەرۆکی زانکۆ زۆربەی جومگەکانی بەڕێوەبەرایەتیەکەمان بکەینە ئەلیکترۆنی و کەمی فەرمانبەر کارمان تێ نەکات .\n*ئیش و كار و چالاكی سه‌ره‌كی ئه‌م به‌ڕێوه‌به‌رایه‌تییه چیه:\n1- تۆمار کردن و وەرگرتنی خوێندکاران بە سیستەمەکانی خوێندنی ( زانکۆلاین – ڕاستەوخۆیی – پۆلیتەکنیک – پارالێل – ئێواران) .\n2- ئامادە کردنی پلانی خوێندنی سەرجەم بەشەکانی کۆلێج و پەیمانگەکان .\n3- پێدانی بڕوانامەی جیداری و بڕوانامە بە نمرەوەو پشتگیریکردنی خوێندکاران و دەرچوان .\n4- ئامادەکردنی ئامارو زانیاری خوێندکاران .\n*تا چ ڕاده‌یه‌ك ئه‌م به‌ڕێوه‌به‌رایه‌تییه هه‌نگاوی به‌ره‌و تازه‌گه‌ری ناوه:\nبەڕێوەبەرایەتیەکەمان یەکەمین تۆماری گشتیە لەسەر ئاستی هەڕێمی کوردستان و عێراق ئەندامێتی ڕێکخراوی عەرەبی بۆ لێپرسراوانی تۆمار و وەرگرتن لە زانکۆکانی وڵاتانی عەرەبی وەرگرتوە و کاروباری خوێندکاران و مامەڵە لە زوترین کاتدا ئەنجام دەدرێت پشت بەست بە سیستی ئەلیکترۆنی کە لە بەڕێوەبەرایەتیەکەمان جێ بە جێ ئەکرێت و نوێگەری بەخۆوە بینیوە.\n*یاساو ڕێنماییه‌كان تا چه‌ند ڕوونییان تیادایه بۆ به‌ڕێوه‌بردنی ئیشه‌كانتان:\nساڵانە رێنماییەکان پێداچونەوەی پێ دەکرێت لە لایەن لیژنەیەکی پسپۆرەوە لە وەزارەتی خوێندنی باڵاو توێژینەوەی زانستی و ئەمەش وای کردوە ببێتە پاڵپشتیەکی باش بۆ ڕایی کردنی کارەکانمان .\n*په‌یوه‌ندیتان به به‌ڕێوه‌به‌رایه‌تییه‌كانی ناو وه‌زاره‌تی خوێندنی باڵاو توێژینه‌وه‌ی زانستییه‌وه چۆنه:\nبەشێوەیەکی گشتی زۆر باشە و هەماهەنگی تەواو لە نێوانماندا هەیە بۆ سەرکەوتنی کارەکانمان بەتایبەتی ئێمە پەیوەندیمان ڕاستەوخۆ لەگەڵ فەرمانگەی خوێندن و پلان دانان و بەدواداچوون و بەڕێوەبەرایەتی ناوەندی وەرگرتنە لە وەزارەت .\n*تا چ ڕاده‌یه‌ك له مامه‌ڵه‌ی سه‌رۆك و یاریده‌ده‌رانی زانكۆ ڕازین:\nمامەڵەی سەرۆکی زانکۆ و یاریدەدەرانی زۆر زۆر باشە لەگەڵمان و هەمێشە پاڵپشتمانن بۆ سەخستنی کارەکان .\n*له ڕووی كارگێڕییه‌وه په‌یوه‌ندیتان له‌گه‌ڵ كۆلێج و په‌یمانگاكانی سه‌ر به زانكۆی پۆلیته‌كنیكی سلێمانی چۆنه:\nزۆر زۆر باشە و هۆبەی تۆمارەکان هاوکاری تەواومانن.\n*ده‌وامی ڕۆژانه‌ی به‌ڕێوه‌به‌رایه‌تیتان چۆنه:\nجگە لە ڕۆژانی پشووی فەرمی هەموو ڕۆژێک دەوامی بەیانیان و ئێوارانمان هەیە.\n*ئه‌و گرفتانه چین كه دێته ڕێتان:\nگرفتی ئەوتۆ بوونی نیە .\n*تا چه‌ند له ئه‌نجامی كارو چالاكی و داهێنانه‌كانتان سه‌رۆكایه‌تی زانكۆ ڕێزو پێزانینتان ئاراسته ده‌كات:\nهەمیشە کارەکانمان لە لایەن سەرۆکایەتی زانکۆوە ستایش و ڕێزی لێگیراوە و پشتیوانێکی سەرەکی کارەکانمانن.\n*ماوه‌ی چه‌ند ساڵێكه بایكۆتی ده‌وام په‌یدا بوه ، به‌ڕێوه‌به‌رایه‌تیتان چۆن مامه‌ڵه‌ی له‌گه‌ڵ ئه‌م حاڵه‌ته‌دا كردووه:\nخۆشبەختانە بایکۆت لە بەڕێوەبەرایەتیمان بوونی نەبوە.\n*به‌نیازنین داواكاری بۆ كردنه‌وه‌ی هۆبه‌ی نوێ بكه‌ن:\nپێویستمان بە کردنەوەی هۆبەی نوێ هەیە بەڵام لە ئێستادا بە پێی ڕینماییەکان پێویستە کەمکردنەوەو تەقەشوف بکەین نەک هۆبەی نوێ بکەینەوە.\n*كارگێڕی هونه‌ری به‌ڕێوه‌بردنه، تا چه‌ند توانیوتانه ڕۆتین له نێو كاره‌كانی ئه‌م به‌ڕێوه‌به‌رایه‌تییه كه‌م بكه‌نه‌وه:\nبێگومان ڕۆتین کوشندەیە بەڵام ئێمە نەک هەر کەممان کردۆتەوە بەڵکو ڕۆتین بوونی نیە و هەموو کەسێک مامەڵەکانیان لە کات و ساتی خۆیدا بە بێ ڕۆتین و گیرو گرفت تەواو دەکرێت.\n*له‌ڕووی مومته‌له‌كاته‌وه تا چه‌ند به‌ڕێوه‌به‌رایه‌تییه‌كه‌تان بڕی پێویستی بۆ دابینكراوه:\nئەتوانم بڵێم باشترین و مۆدێرنترین پێداویستی بۆ بەڕێوەبەرایەتیەکەمان دابین کراوە و هیچ کەموو کوڕیەکمان نیە.\n*تا چه‌ند توانیوتانه له‌به‌ڕێوه‌به‌رایه‌تییه‌كه‌تان خه‌ڵكانی پسپۆر دروست بكه‌ن و ئاماده‌سازی بكه‌ن بۆ ئه‌وه‌ی له‌داهاتوودا پۆست وه‌ربگرێت:\nئەگەر لە هەر فەرمانبەرێکی بەڕێوەبەرایەتیمان بکۆڵێتەوە بۆ خۆی بەڕێوەبەرێکی کارامەیەو دەتوانێت بەڕێوەبەرایەتیەکەمان بەڕێوە ببات، من بۆ خۆم لەهەر شونێک ئەرکێکم وەرگرتبێ هەرگیز وام نەکردوە زانیاریەکان لای خۆم قەتیس بکەم بەڵکو هەردەم کارەکان بە تیم و دابەشکاری ئەنجامدراون وە هەر ڕۆژێک من لە مۆڵەت یان لە کارێکی فەرمی دەرەوەی زانکۆدا بوبێتم ئەوە کاریگەری لەسەر بە ئەنجام گەیاندنی کارەکان نەکردوە چونکە هەر فەرمانبەرێک لە تۆماری گشتی بۆخۆی بەڕێوەبەرێکە لە توانادا.\n*چ پێشنیارێكتان هه‌یه بۆ سه‌رۆكایه‌تی زانكۆ له پێناو زیاتر پێشخستنی ئیش و كاره‌كانتان:\nهیوادارم زانکۆ بتوانێت هەموو جومگەکانی کارکردنی بە ئەلیکترۆنی بکات تاوەکو شێوازێکی نوێی بەڕێوەبردنی ئەلیکترۆنی زانکۆیی پەیڕەو بکەین.\n*چ داواكارییه‌كتان هه‌یه له‌و كه‌سانه‌ی سه‌ردانتان ده‌كه‌ن چ فه‌رمانبه‌رانی زانكۆ بێت یان ده‌ره‌وه‌ی زانكۆ:\nتاکە داواکاریمان ئەوەیە هیوادارم هاوکارمان بن و پشوو درێژ بن لەگەڵمان بە تایبەتی لەو کاتانەی بە سەدان خوێندکار وەردەگیرێن مامەڵەکان زۆرەو هەرگیز پێش تەواو کردنی مامەڵەکان ڕێگەمان بەخۆمان نەداوە دوای دەوامی فەرمیش بڕۆینەوە تاوەکو یەک مامەڵە مابێت .\nدوا وته‌تان چیه:\nئومێدەوارم سەرەڕای قەیران و نەهامەتیەکان توانیبێتمان خزمەتێک بە توێژی خوێندکاران و زانکۆ گەیاندبێ.\nبختیار عبید شریف\nبەڕێوەبەری تۆماری گشتی\nته‌مموز 5, 2017\nبەڤیدیۆ... بە ئەلیکترۆنی کردنی کتێبخانەی پەیمانگای تەکنیکی سلێمانی\nزانكۆی پۆلیتەكنیكی سلێمانی بەرەو حكومەتی ئەلكترۆنی هەنگاو دەنێت\nئایار 11, 2017\nئایار 9, 2019


لیلۆز بەشار: لە ڕێگەی فیلمەوە داوای مافی ئافرەتان دەکەم\n(لیلۆز بەشار)، ئەو کچە ئەکتەرە بە توانایەیە، کە لە زۆربەی بەرھەمە سینەماییەکانی دا، ھەوڵی داوە مافە ڕەواکانی ئافرەت بخاتەڕوو، بەتایبەت لەو فیلمەی کە لە چوارەمین خولی فیستیڤاڵی سینەمای دژ بە تیرۆر لە ھەولێر نیشان درا و، ئەو ڕاشکاوانە بۆ (ھەولێر) دەڵێت: خەونی زۆرم ھەیە لە بواری سینەمادا و دەمەوێ ڕۆژێک وەک ئەستێرەک لە نێو سینەمای جیھاندا بدرەوشێمەوە و تا ئێستاش چەندین ڕۆڵی جیاوازم بەرجەستە کردووە و بەشداربوومە لە چەند بەرھەمێکی ناوازەدا.\n(لیلۆز بەشار) لە یەکەم لێدوانی بۆ (ھەولێر)ـدا دەڵێت: ئەگەرچی لە تەمەندا بچووکم، بەڵام خەونی زۆرم ھەیە بۆ پێشکەوتنی سینەما و دەستەبەرکردنی مافی ئافرەت لە ھەرێمی کوردستان، ڕاستە من خەڵکی ڕۆژئاوای کوردستانم و ژیانی ھونەرمەندیش لە ئاوارەییدا سەختە، بەتایبەت بۆ ئافرەتێکی وەک من، کە لە کەمپی دۆمیزەوە لەگەڵ دایکم دەستم بە کاری ھونەری کرد، بەڵام پێموایە دەتوانم لە باشووردا ھەموو خەونەکانم بەدی بێنم و بگەم بە لوتکەی سەرکەوتن و ببم بە ئەستێرەیەک لە نێو سینەمای کوردی و جیھانی دا.\nگوتیشی: ھەست بە دڵخۆشیەکی زۆر دەکەم، کە لە میانی نیشاندانی فیلمەکەمان کە لە دەرھێنانی (محەمەد عابدی) بوو، منیش ڕۆڵی سەرەکیم تێیدا بینیووە پێشوازییەکی گەرم لەو بەرھەمە کرا، چونکە پەیوەست بوو بە مافی ئافرەتەوە، جگە لەو بەرھەمەش بەشداریم لە چەند کارێکی دیکەی سینەمایی کردووە، لەوانەش لەگەڵ دەرھێنەر (حوسێن حەسەن) ھتد..


چا نەبوو لە هەڵبژاردنی بووری** گاڵتەم کرد، خۆم کاندید نەکرد، لیستەکەی خۆم ڕانەگەیاند بۆ پۆستی سەرۆکایەتی. دەنا ئەگەر بە هەڵکەوت و بۆ نەگبەتی لەوێ هەڵبژاردنا گۆرین پشکدار بوام، لەمەش نەگبەت تر بە ڕێککەوت براوە بام. ئەمێستا منیش هاوشێوەی هەموو سەرۆکەکانی دونیای عەرەبی و خۆرهەڵاتی ناڤین، ترس و دڵە ڕاوکە دەبووە میوانی شەو و ڕۆژم، ترس لە ئایندەیەکی تاریک و نووتەک، ترس لە ڕاکردن و شاربه‌دەرکران، لە هەمووی پڕ خەمتریش لەدەستدانی ئەو کورسیە نەفرەتیەی دەسەڵات و ئەم پۆستە دزێوەی سەرۆکایەتی دەبوو کە هۆکار و ئەنجامی سەرەتا و دیماهی ئەنجامەکان بوو.\nخۆ کاندیدنەکردن، ڕانەگەیاندنی لیست، لە هەمووشی بەختەوەرانە تر، نەگەین بەو پۆستە وای کرد، کە سەر ساوە و ویژدان ئارام، کەس نەکارێ پێم بێژێ لەسەرچاوت برۆیە، من ئێستا وەک هەر هاووڵاتییەکی ئاسایی، ساکار دەژیم، نە کورسیم هەس لێم داگیرکەن، نە پۆستم هەیە لێم بستێنن، لەبەرخۆمەوە دەڵێم ئۆخەی چا نەبوو ئەم بیرۆکە شێتانەیەم نەبوو بە ڕاستی و هەر بە گەپجاری مایەوە، دەنا لەو سەر و بەندی پیرییەم، لەم ناوەندی زستانەدا، کە سرووشت ڕووە و بەهار چوونە، پایزم لێ دەبوو بە میوانی ناوەخت و تەق تەق لە دەرگەی دەدام.\nهەندێ جاریش لە بیر و ئەندێشان ڕادەچم ئێژم، ئێ ئەم پایزە پایزی سەرۆکە حەز لە خۆ و دیکتاتۆرەکانە، پایزی سەرۆکە ڕووقایمەکانە کە وەک قیرو بنێشت بە کورسی دەسەڵاتەوە دەنووسێن، لێی نابنەوە، مەگەر مەرگ دەست بەرداری دەسەڵاتیان کا، پایزی ئەو سەرۆکانەیە کە لە زۆربەی جارەکاندا لەگەڵ ملشکان و لە ناوچوونی خۆیان سەرخان و ژێرخانی ووڵاتیش وێران و خاپوور دەکەن، خۆ من وەک ئەوان نیم، وەک ئەوان نەدەبووم، وەک ئەوانم نەدەکرد! هەندێک جاریش دەڵێم نا تۆ بلێی کێشەکە بە ئاوایەکی تر نەبێ و من سەردەری لێدەرنەکەم! تۆ بڵێی ئەم کورسی و پۆستە خۆی لە خۆیدا دەرد و نەخۆشیەکی کوشندەی ئەوتۆ نەبێ کە هەر مرۆڤێکی پێگەیشت ئیتر مرۆڤەکە نەخۆشکا، لە مرۆڤایەتی داماڵێ، هەست و نەستی لە پەل و پۆخا و ... هتد!!!!\n* زۆرجار باسی بەهاری عەرەبی دەکرێ لە ڕۆژهەڵاتی ناوەند و ئەفریقا، بەڵام کەمتر دەگوترێ خەزانی دەسەڵاتدارە ملهوڕەکانی جیهانی عەرەبی. لە ڕاستیدا هەر لەودەمەی گوڵالە سوورەی ئەم بەهارە چاوی هەڵێنا، گەردەلوولی پایزی کەوتە وەراندنی یەک بەدوای یەکی سەرۆکە دیکتاتۆرەکانی عەرەب.\n** لە کاتی گەرمەی یەکەمین گەمەی دەنگدان بۆ هەڵبژاردنی سەرۆکی هەرێم چەند دێرێکم نووسی بەناوی (منیش لیستەکەی خۆم ڕادەگەیەنم).


بایدن چەندین فەرمانی نوێی سەرۆکایەتی دەکرد\nجۆ بایدن سەرۆکی نوێی ئەمریکا سەعاتێک دوای دەستبەکاربوونی لە کۆشکی سپی، لە تویتەر ئاماژەی بۆ ئەوەکرد، کاتیان نییە بە فیڕۆی بدەن و دەستیکرد بە ھەڵوەشاندنەوەی دەیان فەرمانی سەرۆکایەتی کە لەسەردەمی ترامپدا دەرکراون.\nبایدن یەکەم رۆژی لە پۆستەکەیدا رۆژێکی پڕ کار بوو، وەک پلانی بۆ دانابوو، نزیکەی ١٠ بڕیاری ھەڵوەشاندەوە و چەند فەرمانێکیشی دەرکرد کە ھەندێکیان پەیوەستن بە بڕیار و جموجۆڵەکانی دۆناڵد ترامپ سەرۆکی پێشوی ئەمریکا، بایدن لە یەکەم وتاریشیدا ئاماژەی بۆ ئەوەکرد، بەرەنگاربوونەوەی کۆرۆنا دەستپێکی کارەکانی دەبێت و ھەموو توانایەکی خۆی دەخاتە گەڕ بۆ رزگارکردنی ئەمریکا لەو پەتایە و دووبارە بوژاندنەوەی ئابووری و کەمکردنەوەی بێکاری، کە ئێستا بە کێشەی سەرەکی وڵاتەکەی دادەنرێن.\nوەک چاوەڕوانیش دەکرا بایدن لە یەکەم کاریدا نامەیەکی ئاراستەی نەتەوەیەکگرتوەکان کرد و داوایکرد ئەو نامەیەی ترامپ ئاراستەی کردبوون بۆ کشانەوە لە رێکخراوی تەندروستی جیھانی، رەتبکاتەوە، چونکە ئەمریکا لەو رێکخراوە دەمێنێتەوە، لەبەرامبەریشدا ئەنتۆنیۆ گۆتێریس خۆشحاڵی خۆی دەربڕی بەو بڕیارە، بایدن ھەر بەوەشەوە نەوەستا، گەڕانەوەی وڵاتەکەشی بۆ رێککەوتنامەی پاریس تایبەت بە کەشوھەوا راگەیاند و قەدەغەی گەشتی سەر وڵاتانی ئیسلامیی بۆ وڵاتەکەی ھەڵوەشاندەوە و قەرزی سەر خوێندکارانی لەکاتی بڵاوبوونەوەی کۆرۆنا لابرد و پابەندکردنی ھەموان بە بەستنی دەمامک لە سەرجەم دەزگا فیدراڵییەکان، وەستاندنی بنیادنانی دیواری نێوان مەکسیک و ئەمریکا و گەڕانەوەی ئەو منداڵانەی بەھۆی ئەو بڕیارەوە لە خێزانەکانیان دوورکەتبونەوە یەکێکی تر بوو لەو بڕیارانەی.\nبایدن وەک چۆن لەکاتی کەمپینی بانگەشەی ھەڵبژاردندا بەڵێنی دابوو لەگەڵ دەستبەکاربوونی رێوشوێنی خێرا بگرێتەبەر بۆ چارەسەرکردنی زۆرێک لە کێشان و دووبارە بونیادنانەوەیان بەشێوەیەکی باشتر، وەک پابەندبونێکیش بە بەڵێنەکان چەندین فەرمانی سەرۆکایەتی دەرکرد.\nچاوەڕوانیش دەکرێت بایدن لە ١٠٠ رۆژی یەکەمی ئیدارەکەیدا پلانێکی گشتگیر سەبارەت بە دیاردەی کۆچ رەوانەی کۆنگرێس بکات، کە بەپێی پلانەکە نەخشە رێگەیەک دەخرێتەڕوو بۆ بەخشینی رەگەزنامە بە ملیۆنان کۆچبەری نایاسایی کە ئێستا لە ئەمریکا دەژین، وەک پلانێکی تریش بایدن چەندین فریاگوزاری بە بەھای ٩.١ ترلیۆن دۆلار رادەگەیەنێت، کە لە چوارچێوەی بەرەنگاربوونەوەی کۆرۆنادایە راستەوخۆ دەدرێتە خێزانەکانی ئەمریکا.\nمانگ پێشتر - Jan 21 2021 3:08PM


برگزاری مراسم اختتامیه نمایشگاه و فستیوال هه‌لپه‌ڕکێ انجمن اجتماعی زاگرس مهاباد | پایگاه خبری هەواڵ\nصفحه اصلی اجتماعی برگزاری مراسم اختتامیه نمایشگاه و فستیوال هه‌لپه‌ڕکێ انجمن اجتماعی زاگرس مهاباد\nبرگزاری مراسم اختتامیه نمایشگاه و فستیوال هه‌لپه‌ڕکێ انجمن اجتماعی زاگرس مهاباد\nتوسط : خبرنگار 101-78703در: فروردین ۰۷, ۱۳۹۸ در: اجتماعی, مهمترین های هەواڵبدون دیدگاه\nمراسم اختتامیه نمایشگاه و فستیوال هه‌لپه‌ڕکێ انجمن اجتماعی زاگرس در مهاباد با تقدیر از نفرات برتر به کار خو پایان داد\nبه گزارش هه وال سه شنبه شب طی مراسمی در تالار وحدت شهرداری مهاباد که با استقبال چشمگیر مردم برگزار شد این فستیوال به کار خود پایان داد و در بخش های مختلف از گروههای و نفرات برتر به شرح ذیل تقدیر به عمل آمد:\nدر بخش لباس\nجایزه اول:گروه ئاگرین #بوکان\nجایزه دوم : گروه بەڕۆژه #بانه\nجایزه سوم:گروه سابڵاغ #مهاباد\nدر بخش چوپی کیشان منال و میرمنال\nجایزه اول:دیاکو سلیمی – گروه به‌ڕۆژه #بانه\nجایزه دوم :محمدامین عبدی _تاڤگەی #سردشت\nجایزه سوم:آریا قادرزاده _برووسکه #بانه\nدر بخش گاوانی\nجایزه اول :امید کریمی دیلان #ورمێ\nجایزه دوم :آرمان زاهدی گروه گۆڤەند #ورمی\nجایزه سوم:نوید قریشی – گروه سابڵاغ #مهاباد\nدر بخش سه‌رچۆپی\nجایزه اول: انور سیدی _گروه بەڕۆژه #بانه\nجایزه دوم:کامیل کریمیان _سابڵاغ #مهاباد\nجایزه سوم:ارسلان نوروزی- گروه گۆڤەند #ورمێ\nتقدیر از آزاد روزجنگ\nجایزه اول:گروه سابڵاغ #مهاباد\nجایزه دوم:گروه بەرۆژه #بانه\nجایزه سوم:گروه ئاگرین #بوکان\nبهترین گروه هه‌ڵپه‌ڕکێ\nویژه:گروه به‌ڕۆژه #بانه\nجایزه اول:گروه گۆڤەند #ورمی\nجایزه دوم:گروه سابڵاغ #مهاباد\nتندیس و لوح و جایزه نقدی چوپی کیش «فریاد نوری» گروه روژ مه‌رگه‌وه‌ر #ورمێ\nبازدیدهای ۳۰ روز پیش: 16,490\nبازدیدهای ۳۶۵ روز پیش: 63,580\nکل بازدید ها: 2,646,843\nکل بازدیدکنند‌گان: 421,246\nمعاون استاندار وفرماندارویژه شهرستان مهاباد با صدور پیامی قهرمانی “سیامند رحمان” در مسابقات وزنه برداری معلولان در المپیک ۲۰۱۶ریو وشکستن رکورد جهان را تبریک گفت\nرئیس قوه قضاییه در کرمانشاه مطرح کرد برخورد قضایی با کم‌کاری ارگان‌ها در زلزله استان کرمانشاه\nهشدار جدید فرانسه به ترکیه: به منبج نزدیک نشوید!\nفیلتر کردن قابلیت صوتی تلگرام! تقصیر کیست؟!


کوردیپێدیا - جندرێس\n🏰 جندرێس | پۆل: شوێنەکان | زمانی بابەت: 🏳 کوردیی ناوەڕاست\nجندرێس لە ڕووی ئیدارییەوە سەربە کانتۆنی عەفرینعەفرینە و دەکەوێتە ڕۆژئاوای کانتۆنەکەوە، جندرێس بە چیا و دەشتەکانییەوە دەناسرێت و خاکێکی زۆر باشی هەیە بۆ کشتوکاڵ.\nجندرێس کەوتووەتە دووری 20 کیلۆمەتریی ڕۆژئاوای شاری عەفرینەوە، ماباتا لە باکوری جندرێسە و ئیدلب لە باشورەوە لێی نزیکە، چیای ئەمانوس تۆرس-یش کەوتووەتە باکوری جندرێسەوە.\nمێژووی جندرێس دەگەڕێتەوە بۆ ساڵی 1750ی زایینی، سەرەتای دامەزرانی جندرێس دوو بنەماڵە بە ناوەکانی چەقەلی و ئەل چەپی تێیایدا دەژیان، هەر دوو ئەو بنەماڵانە لە باکوری کوردستانەوە چووبوونە جندرێس.\nلێکۆڵەرانی مێژوو دەڵێن، کە دوو ئەگەر هەیە بۆ سەرچاوەی ناوی جندرێس، یەکەم ناوی گوندێک لەو ناوە و دووەم ناوی فەرماندەیەکی ڕۆمانی کە لە سەردەمی دەسەڵاتداریی ڕۆمانەکان لەوێ بووە و ناوی ئیرێس بووە.\nڕووبەری جندرێس 350 کیلۆمەتری دوو جایە و سێ هەزار و پێنج سەد ماڵ لە ناوەندەکەی دا دەژین و ژمارەی دانیشتووانەکەی 35 هەزار هاوڵاتی مەزەنە دەکرێت، 10 هەزار هێکتار زەویی بۆ کشتوکاڵ لە دەوروبەری جندرێس هەیە، کە باشترین خاکی چاندن و کشتوکاڵی کانتۆنەکەن، ملیۆنێک و 275 هەزار و 560 داری زەیتون لەو ناوچەیەدا هەن، پاش زەیتوون زیاترین شتێک کە لە ناوچەکە چاندراوە هەنارە، 12 هەزار داری هەنار لەوێ هەن و ساڵانە 300 تۆن هەنار بەرهەم دەهێندرێت.\nگردێکی مێژوویی سەردەمی ڕۆمانییەکان لە جندرێس هەیە، ڕووبەری گردەکە 12 هێکتارە و کەوتووەتە باشوری جندرێسەوە.\nلە ساڵی 2012دا پاش ئەوەی هێزی گەل عەفرینیان لە چنگی دەسەڵاتی ڕژێمی بەعس ڕزگارکرد، خۆبەڕێوبەریی گەل ناوەند و ڕێکخراوی بۆ ڕێکخستنی خەڵک دامەزراند، جندرێسیش وەک ناوچەیەکی کانتۆنی عەفرین ناسرا.\nلە ڕۆژی 20-01-201820-01-2018 دا سوپای تورک هێرشی بۆ سەر جندرێس و سەرتاسەری کانتۆنی عەفرین دەستپێکرد، لە چەند ڕۆژی رابردوودا بۆردوومانەکانی سوپای تورک بۆ سەر جندرێس چڕتر بوونەوە و چەند کۆمەڵکوژیی هاوڵاتیان ڕوویداوە.\n3. 👁 فرێرا\n2. 👁 ڕۆهەندا خەمگین\n➕ ئەم بابەتە لەلایەن: (سەریاس ئەحمەد)ەوە لە: Mar 5 2018 12:06PM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Mar 6 2018 9:31AM باشترکراوە\n📷 فایلی وێنە 1.0.2 49 KB Mar 6 2018 9:32AM بەناز جۆڵا\n📷 فایلی وێنە 1.0.1 248 KB Mar 5 2018 12:08PM سەریاس ئەحمەد


بۆچوون / بیروڕا :: 16/06/2019\nسامر خه‌ییر ئه‌حمه‌د\nسه‌رچاوه: ئه‌لعه‌ره‌بى ئه‌لجه‌دید\nله مانگى حوزه‌یرانى ساڵى 2017دا تیمێك له زانایانى چین له ڕێى ته‌كنیكێكى پێشكه‌وتووه‌وه توانییان نامه‌یه‌ك له‌نێوان بۆشایى ئاسمان و زه‌ویدا ئاڵوگۆڕ بكه‌ن كه دوورى نێوانیان 1200 كیلۆمه‌تر بوو، به‌مه‌ش پێشى ئه‌مریكاى دایه‌وه كه توانیبووى پێشتر نامه‌یه‌كى هاوچه‌شن بنێرێت به‌ڵام مه‌وداكه‌ى ته‌نیا 100 كیلۆمه‌تر بوو.\nئه‌م ته‌كنیكه ته‌كنیكێكى فیزیایى ئاڵۆزه و به‌شێكه له فیزیاى كوانتۆم كه له دووره‌وه كۆنترۆڵى گه‌ردیله هه‌ره ورده‌كان ده‌كات و ئه‌مه بوارێكى نوێیه كه پێشتر مرۆڤ ده‌ستى بۆ نه‌بردووه. بۆیه ناتوانین بڵێین جه‌نگى ئه‌مڕۆى نێوان ویلایه‌ته یه‌كگرتووه‌كان و چین جه‌نگێكى بازرگانییه به‌ڵكو راستتر وایه بڵێین جه‌نگه له بوارى زانسته‌كاندا و براوه‌ى ئه‌و جه‌نگه باڵاده‌ست ده‌بێت له بواره سه‌ربازى و سیاسى و ئابوورییه‌كان. رێك وه‌ك كاریگه‌رى شۆڕشى پیشه‌سازى له‌سه‌ر جیهان كه سێ سه‌ده له‌مه‌وبه‌ر ئه‌وروپاى كرده هێزێكى باڵاده‌ست له هه‌موو بواره‌كاندا و جیهانى گۆڕى.\nقسه‌وباسى گه‌رمى ئه‌مڕۆ بریتییه له به‌ئامانجگرتنى كۆمپانیاى هواوى چین له‌لایه‌ن ویلایه‌ته یه‌كگرتووه‌كانه‌وه، ئه‌و كۆمپانیایه‌ى كه پێشه‌نگه له بوارى ته‌كنه‌لۆجیادا و توانیویه‌تى ته‌كنه‌لۆجیاى نه‌وه‌ى پێنجه‌مى گه‌یاندنه‌كان به‌ده‌ست بهێنێت و سه‌ربكه‌وێت به‌سه‌ر كۆمپانیا ئه‌مریكییه‌كاندا له‌ڕووى ئامێر و پیشه‌سازیه‌كانییه‌وه. ئه‌مه هه‌ڕه‌شه‌یه‌كى بازرگانییه بۆسه‌ر ئه‌مریكا و له‌لایه‌كى تریشه‌وه دۆناڵد ترامپ به هه‌ڕه‌شه‌یه‌كى ده‌زانێت بۆسه‌ر ئاسایشى ویلایه‌ته یه‌كگرتووه‌كان. به‌ڵام راستییه‌كه ئه‌وه‌یه كه مه‌سه‌له‌ى هواوى ته‌نیا ئه‌و به‌شه دیاره‌ى شاخه سه‌هۆڵه‌كه‌یه و به‌شێكى زۆرى راستییه‌كان بۆ ئێمه ئاشكرا نین. به‌تایبه‌ت كه گه‌شه‌كردنى پیشه‌سازییه‌كانى چین له‌ڕووى كوالیتییه‌وه به‌تایبه‌ت له پیشه‌سازییه‌كانى ته‌كنه‌لۆجیا و هۆكاره‌كانى گواستنه‌وه زۆر له‌وه زیاترن كه ئێمه بینیومانن و به‌دڵنیاییه‌وه ویلایه‌ته یه‌كگرتووه‌كان لێیان ئاگاداره. بۆ نموونه سه‌ره‌تاى ئه‌مساڵ چین توانى ئامێرێكى تایبه‌ت له‌سه‌ر دیوه تاریكه‌كه‌ى مانگ بنیشێنێته‌وه كه ئه‌مه یه‌كه‌مجاره مرۆڤ بتوانێت ئه‌نجامى وا به‌ده‌ست بهێنێت و به خاڵى وه‌رچه‌رخان ده‌زانرێت له دۆزینه‌وه‌كانى بۆشایى ئاسماندا. جگه له‌مه په‌كین نیازى وایه ساڵى داهاتو ئامێرێكى تایبه‌ت هه‌ڵبدات كه به‌ده‌ورى مه‌ریخدا بسووڕێته‌وه و دواتر له‌سه‌رى بنیشێته‌وه. چین واى داناوه كه له ساڵى 2045دا بۆڕى ویلایه‌ته یه‌كگرتووه‌كان و روسیا و ئه‌وروپا بداته‌وه له بوارى بۆشایى ئاسماندا.\nله‌مه‌وه بۆمان ده‌رده‌كه‌وێت كه جه‌نگى نێوان واشنتن و په‌كین سنووره‌كانى ته‌كنه‌لۆجیاى زانراو و ته‌كنیكه داهێنراوه‌كان و كۆمپانیا بازرگانییه‌كان و باجى سه‌ر كاڵاكانى تێپه‌ڕاندووه. ئه‌مه پێشبڕكێیه‌كه به‌ره‌و ئاینده كه ویلایه‌ته یه‌كگرتووه‌كان ده‌یه‌وێت كۆسپ و ته‌گه‌ره له‌به‌رده‌م په‌كیندا دابنێت و په‌كین ده‌یه‌وێت هه‌موو كارته‌كانى خۆى له‌گه‌ڵ جیهاندا بخاته گه‌مه‌كه‌وه به‌تایبه‌ت روسیا و فڕه‌نسا و ئه‌ڵمانیا و له‌گه‌ڵیاندا هه‌موو ئه‌و ده‌وڵه‌تانه‌ى كه له په‌كین نزیكبوونه‌ته‌وه تا بتوانێت درێژه بدات به رێنه‌سانسى زانستییه‌كه‌ى كه به دڵنیاییه‌وه ده‌بێته مایه‌ى دابینكردنى رێنه‌سانسى سیاسى و ئه‌منى و بازرگانى.\nراستییه‌كه ئه‌وه‌یه بێجگه له سه‌ركردایه‌تییه سیاسى و ئه‌منییه‌كانى هه‌ردوو وڵات، كه‌سى تر پاڵنه‌ره شاردراوه‌كه‌ى ئه‌م جه‌نگه نازانێت و هیچ كه‌س هه‌موو شاخه سه‌هۆڵه‌كه‌ى نه‌بینیوه.\nخاڵه نائومێدكه‌ره‌كه لێره‌دا ئه‌وه‌یه كه له‌م ساته‌وه‌خته مێژووییه‌دا چه‌ندین نه‌ته‌وه ده‌بینین ئاگایان له‌و پێشكه‌وتن و به‌ده‌ستهێنانه نییه و له ده‌ره‌وه‌ى مێژوو ده‌ژین.\nسامر خه‌ییر ئه‌حمه‌د:: 16/06/2019


وەزیری شارەوانی و گەشتوگوزار: وێڕای تەنگژەی كۆرۆنا چەندین پرۆژە بەردەوامن\n"پلانمان بە شێوەیەک داناوە کە داهات زیاد دەکات و لە بەرژەوەندی هاووڵاتیان خەرج دەکرێ"\nهێمن ساڵح 12/07/2020 - 22:45 چاوپێكەوتن\nساسان عەونی وەزیری شارەوانی و گەشتوگوزار رایگەیاند سەرباری تەنگژەی پەتای ڤایرۆسی كۆرۆنا، كاركردن لە چەندین پرۆژەدا بەردەوامە لەگەڵ پێشكەشكردنی خزمەتگوزارییە گشتییەكان بە هاووڵاتییان، هەروەها دووپاتی كردەوە كە پلانیان بە شێوەیەک داناوە کە داهات زیاد دەکات و لە بەرژەوەندی هاووڵاتیان خەرج دەکرێ.\nساسان عەونی لە دیمانەیەكی (باس)دا، باسی لە سێكتەرەكانی وەزارەتەكەی و چەندین وردەكاری دیكەی تایبەت بە وەزارەتی شارەوانی كرد، هەروەها پلانی وەزارەتەكەی بۆ زیادكردنی داهات چییە؟ كاریگەریییەكانی قەیرانی دارایی و كۆرۆنا لەسەر كارەكانی وەزارەت لە ماوەی كابینەی نۆیەمی لە ساڵی یەكەمیدا باس دەكات.\nوەزارەتەكە رۆژانە 840 ملیۆن دینار بۆ بەرهەمێنانی ئاو خەرج دەكات\nسەبارەت بە پڕۆژە و كارەكانی وەزارەتی شارەوانی و گەشتوگوزار لە ماوەی یەك ساڵەی تەمەنی كابینەی نۆیەمی حكوومەتی هەرێمی كوردستان، ساسان عەونی وەزیری شارەوانی و گەشتوگوزار هەندێ زانیاری و پرۆژەی خستەڕوو، سەرەتا لەبارەی ئەو سێكتەرانەی وەزارەتی شارەوانی كاریان لەسەر دەكات، رای گەیاند: وەزارەتی شارەوانی و گەشتوگوار وەزارەتێكی خزمەتگوزارییە و لە رێگەی چەندان سێكتەری گرنگەوە خزمەتی هاووڵاتییان دەكات، وەك سێکتەری ئاو و ئاوەڕۆ، سێکتەری شارەوانی، ئەم سێكتەرە چەندین بوار لەخۆ دەگرێت وەک بواری خۆڵ و خاشاک و ژینگەپارێزی، بواری پارک و باخچەکان، ماستەرپلان و نەخشەدانان، مۆڵەتی بینا و دابینکردنی زەوی، هەروەها دەیان خزمەتگوزاری تر، سێکتەری گەشتوگوزار، سێكتەری شوێنەوار. تەنیا بۆ دابینكردنی ئاو، رۆژانە حكوومەتی ھەرێم 840 ملیۆن دینار بۆ بەرھەمھێنانی ئاو خەرج دەكات و 2.1 ملیۆن سێجا ئاوی پاكی خواردنەوە بۆ ھاووڵاتییان بەرھەم دەھێنێت. گوتیشی: لە ماوەی دەستبەكاربوونی كابینەی نۆیەم گرنگی زۆری بە دابینكردنی ئاو داوە، حكوومەتی ھەرێمی كوردستان رۆژانە 2.1 ملیۆن سێجا ئاوی پاكی خواردنەوە بۆ ھاووڵاتییان بەرھەم دەھێنێت لە رێگەی 69 پڕۆژەی جۆراوجۆرەوە، كە 19 پڕۆژە لە ھەولێر و 28 پڕۆژە لە سلێمانی و 9 پڕۆژە لە دھۆك و یەك لە ھەڵەبجە، 7 پڕۆژە لە ئیدارەی گەمیان و 6 پڕۆژەش لە ئیدارەی راپەڕین.\nكۆرۆنا و قەیرانی دارایی\nبڵاوبوونەوەی كۆرۆنا لەسەر ئاستی جیهان كاریگەری زۆری داناوە، هەرێمی كوردستانیش بەدەر نەبووە لەو كاریگەرییانە، بە تایبەتی كاریگەری لەسەر پڕۆژە خزمەتگوزارییەكانی وەزارەتی شارەوانی و گەشتوگواریش داناوە، بەو پێیەی كار و پرۆژەكانی وەزارەت خزمەتگوزارین و پارەیان دەوێت، كۆرۆناش كاریگەری قووڵی لەسەر دارایی هەر وڵاتێك دانا بە هەرێمی كوردستانیشەوە، ساسان عەونی وەزیری شارەوانی و گەشتوگوزار نەیشاردەوە كە كۆرۆنا كاریگەری لەسەر پڕۆژەكانی وەزارەتی شارەوانیش داناوە، لەمبارەیەوە دەڵێ: كۆرۆنا کاریگەری لەسەر هەموو جیهان هەبووە و ئێمەش بەدەرنین و بگرە کاریگەرییەکە زیاتریش بووە، چونكە وەزارەتی شارەوانی وەزارەتێكی خزمەتگوزارییە و راستەوخۆ لینكی لەگەڵ هاووڵاتییان هەیە لە رێگەی كۆمەڵێك سێكتەری پێشكەشكردنی خزمەتگوزاری، بەڵێ، كۆرۆنا كاریگەری لەسەر كارەكانمان هەبووە، هاوكات زۆرترین تیمی شارەوانی لە بواری رشاندنی دژە ڤایرۆس و پاككردنەوەی نەخۆشخانە و خاوێنكردنەوە كار دەكەن، هەروەها تیمێكی تری فەرمانگەكانی شارەوانی لە بواری خاوێنكردنەوە و چارەسەری شوێنەكانی كەرەنتینە كار دەكەن و ئەمەش پرۆسەیەكی رۆژانەی قورسە و خەرجی دەوێت، وێڕای ئەوەی كۆرۆنا داهاتی كەمكردینەوە، بەڵام ئەو پرۆسە خزمەتگوزارییانە دەبێت بەردەوام بن.\nسەبارەت بە قەیرانی داراییش، ساسان عەونی دەڵێ قەیرانی دارایی ئەرکی وەزارەتی شارەوانی و گەشتوگوزاری زۆر سەختتر کرد، بەو پێیەی وەزارەتی شارەوانی گەورەترین وەزارەتی خزمەتگوزارییە، خزمەتگوزاری دابینکردنی ئاوی خاوێن، چاککردنەوەی پرۆژە، بیر و تۆڕەکانی ئاو بەردەوام بوونە بە تیمی زیاتریش لە چاو جاران، ئەمانەش خەرجیان دەوێت. هەروەها خزمەتگوزاری کۆکردنەوە و چارەسەری زبڵ و خاشاک بەردەوام بوو، تەنانەت لەكاتی كەرەنتینە ئەركی ئەو تیمانە زۆر زیاتریش بوون، چونكە پاشماوە و خۆڵ و خاشاك زیادیان كرد و پرۆسەی كۆكردنەوەش زیاتر بوو و وێڕای قەیرانی دارایی تیمەكان بەردەوام بوون، بۆیە ئەركمان زیاتریش بووە، بەهۆی كۆرۆناوە. وەك باسمان كرد كە لە سەرتاسەری كوردستان ئێمە تیمی رشاندن و خاوێنكردنەوەمان تایبەت بە ڤایرۆسی كۆرۆنا هەیە، سەرباری ئەوەش لە بواری خزمەتكردنی ناوچە سەوزاییەكان، ئاودانی پارک و باخچەکان و دابینكردنی ئاو بۆ نافوورەكان رۆژانەیە و ناكرێت دوابخرێن، بەتایبەتی لە هاویندا دەبێت ئەو ناوچە سەوزاییانە بەردەوام خزمەت بكرێن، كارێكی تریش كە بۆ ئێمە زیاد بووە، ئەویش رشاندنی شوێنە گشتییەکان و فەرمانگەکانی حكوومەتن وەک ئەرکێکی نوێ و ئەمەش خەرجی و تیمی تایبەتی دەوێت، چاودێریكردن و داخستنی ئەو شوێنانەی پابەندی ڕێنمایی تەندروستی و بەیانەکانی وەزارەتی ناوخۆ و پارێزگاکان نەدەبوون، ئەویش لە رێگەی بەڕێوەبەرایەتییەكانی گەشتوگوزار و شوێنەوار، بە گشتی تیمەكانی شارەوانی لە ماوەی قەیرانی دارایی و كۆرۆنا زیاتر ماندووبوون، بۆیە لێرەوە من بە پێویستی دەزانم سوپاسی ماندووبوون و شەونخوونی کارمەندان و تیمەكانی شارەوانی بكەم كە شەونخوونیان کرد و وێڕای كۆرۆنا و قەیرانی دارایی نەیانهێشت كارەكان پەكیان بكەوێت، سوپاسی بەڕێوەبەر و بەرپرس و فەرمانبەران دەكەم چ لە فەرمانگەکان یان لە بواری دابینکردنی ئاو یان بیرەکان یان تاقیگاکان کار دەکەن، هەروەها تیمەکانی چاککردنەوە کە لەخۆبردووانە هەرکات شکستێک هەبووبێت دەمودەست چاکیان کردووەتەوە، بەهەمان شێوە بۆ خۆڵ و خاشاک و پارک و باخچەکان و تیمی ڕشاندنی دژە ڤایرۆس و تیمی ڕێگری لە زێدەڕۆیی، بەگشتی سوپاسی هەموو ئەوانە دەكەم كە ماندوونەناسانە وەك تیم خزمەتیان كرد.\nپرۆژە تەواوبووەكان و بەردەوامەكان.\nلە ماوەی یەك ساڵی كابینەی نۆیەمی حكوومەتی هەرێمی كوردستان ژمارەیەكی زۆر پڕۆژەی تەواوبوونە و ژمارەیەكیش بەردەوامیان هەیە، لەگەڵ هەندێ پرۆژەی دیكە كە بڕیاریان لێ دراوە و دەكەونە بواری جێبەجێكردنەوە، وەزیری شارەوانی و گەشتوگوزار ساسان عەونی باسی ژمارەیەك لەو پرۆژانەی وەزارەتی شارەوانی دەكات و دەڵێ: لە ماوەی یەكساڵی كابینەی نۆیەمدا ژمارەیەك پڕۆژە تەوابوونە كە بەشێكیان هی كۆنن و بەردەوامی بە كاركردن تێیاندا دراوە، لەگەڵ هەندێ پرۆژەی دیكەش نوێن و كاریان تێدا دەكرێت، بە گشتی پڕۆژەكانی وەزارەتی شارەوانی و گەشتوگوزار بەردەوامیان هەیە و ناكرێت بوەستن، بە تایبەتی ئەوانەی راستەوخۆ پەیوەندیان بە ژیانی هاووڵاتییانەوە هەیە، وەك ئەنجامدانی ٨ پرۆژە لە سێکتەرەکانی شارەوانی و ئاو، تەواوکردن و جێبەجێکردنی بەشی دووهەمی پرۆژەکانی سلێمانی و هەڵەبجە بە دانان و گۆڕینی تۆڕی ئاو، هەروەها جێبەجێکردنی پرۆژەی ئاوی خواردنەوەی هەڵەبجە كە لەلایەن ئاژانسى جايكاى یابانی بەشێوەى قەرزى درێژخايەن جێبەجێدەكرێت، جێبەجێکردن و تەواوکردنی 252 پرۆژە لە سێکتەری شارەوانییەکان و لەسەر داهاتی فەرمانگەکان.\nهەر سەبارەت بە جێبەجێكردنی پرۆژەكانی وەزارەتی شارەوانی و گەشتوگوزار ساسان عەونی گوتیشی “ژمارەیەكی زۆری پڕۆژەی دیكە لەماوەی كابینەی نۆیەمدا كاریان تێدا كراوە یان بەردەوامن، پرۆژەی دروستکردنی شەقامی ١٢٠مەتری خێراى نێوان رێگەی سەرەکيی هەولێر و مووسڵ تا رێگای سەرەکيی هەولێر-کەرکوک، پرۆژەی دروستکردنی شەقامی ١٥٠مەتری خێراى نێوان رێگای سەرەکيی هەولێر-بەحرکە تا رێگای سەرەکيی هەولێر- کۆیە، كە ئێستا كاركردن لەو پرۆژەیە بەردەوامە. دروستکردنی ئەندەرباسى فەرماندە و مزگەوتی ئیمام حمزە و قوتابخانەی سەفین لەسەر شەقامی بارزان و تەواوکردنی شەقامی کەمەربەند و پرۆژەی شەقامی خزمەتگوزاری بارزان، جێبەجێکردنی پرۆژەی ئاوی بارزان و ٥١ گوندی دەوروبەری، پرۆژەی جێبەجێکردن و چارەسەرکردنی کێشەی کەمئاوی لە کەسنەزان و دەوروبەری، جێبەجێکردنی پرۆژەی ئاوی هەولێر (٤) و چارەسەرکردنی ئاوەڕۆی قورسی سلێمانی بەشێوەی قەرز. جێبەجێکردنی پرۆژەی ئاوی دەربەندیخان، جێبەجێکردنی پرۆژەی ئاوی ئاکرێ، ٢٨ گرێبەستی تایبەت بەکۆکردنەوە و گواستنەوە و خاوێنکردن لە شار و شارۆچکە و گوندەکان لە سنووری شارەوانییەکان، دروستکردنی پڕۆژەی گەشتیاری لە دەروازەی کەلار – سلێمانی، جێبەجێکردنی ٥ پرۆژەی ئاو.\nلە رابردوودا وەزارەتی شارەوانی و گەشتوگوزار چەند جارێك رایگەیاندووە دەستیان بەچاكسازی كردووە و چەند بەڕێوەبەر و فەرمانبەرێكیش لە پۆستەكانیان لادراون، یان گۆڕدراون، ئەمەش لە چوارچێوەی چاكسازییەكانی كابینەی نۆیەمی حكوومەتی هەرێمی كوردستان، ساسان عەونی لەبارەی چاكسازییەكانی تایبەت بە وەزارەتی شارەوانی، دەڵێ: هەر لە سەرەتای دەستبەكاربوونی كابینەی نۆیەمی حكوومەتی هەرێم بەسەرۆكایەتیی بەڕێز مەسرور بارزانی سەرۆكی حكوومەتی هەرێمی كوردستان پرۆسەی چاكسازی لە هەموو وەزارەتەكان دەستیپێكردووە، لە وەزارەتی شارەوانی و گەشتوگوزاریش ئەو پرۆسەیە دەستیپێكردووە، ئێمە چەندین لیژنەمان داناوە و لیژنەکانیش دەستبەکاربوون بە وردبینیکردنی دۆسیەی فەرمانبەران بە مەبەستی جێبەجێکردنی یاسای چاکسازی، هەروەها یەکلاییکردنەوەی چەندین لیژنەی لێکۆڵینەوە و سزادانی کەسانی کەمتەرخەم، گۆڕانكاری لە هەیكەل و گۆڕینی چەند بەڕێوەبەرێكی شارەوانی و هەموارکردنەوەی هەیکەلی وەزارەت و فەرمانگەکانی سەر بەوەزارەت کە بە تەواوی لەگەڵ رێوشوێن و پێداویستییەکانی وەزارەت یەکبگرێتەوە و رەچاوی نوێترین بنەمای بەڕێوەبردن بکات. ئێستاش پرۆسەی چاكسازی بەردەوامە و لە ئاییندەدا زیانیاری زیاتر لەمبارەیەوە دەدەین.\nپلانەكانی وەزارەت بۆ زیادكردنی داهات\nوەزارەتی شارەوانی و گەشتوگوزار وێڕای ئەوەی وەزارەتێكی خزمەتگوزارییە و پارەیەكی زۆر بۆ خزمەتكردنی هاووڵاتییان لە رێگەی سێكتەرە گرنگەكانەوە خەرج دەكات، لەگەڵ قەیرانەكاندا كێشە بۆ راییكردنی ئەو سێكتەرانە دروست دەبێت، بۆیە پێویستە وەزارەتی شارەوانی لە رێگەی پلانی خۆی داهات كۆبكاتەوە تا بەشێكی ئەو پارەیە لە پرۆژەكان خەرج بكاتەوە لەپێناو پرۆژەی نوێ و بەردەوامیدان بە پڕۆژە خزمەتگوزارییەكان لە هەمووو سێكتەرەكان. ساسان عەونی وەزیری شارەوانی و گەشتوگوزار باس لە پلانی وەزارەت دەكات سەبارەت بە زیادكردنی داهاتی فەرمانگەكانی شارەوانی، گووتی: ئێمە پلانمان هەیە چاوپێداخشانەوە بەمەبەستی زیادكردنی داهات بكەین بە گوێرەی یاسا و بێ ئەوەی هیچ كەسێك زیانی بەربكەوێت، ئەویش لەپێناو دووبارە بەكارهێنانەوەی بەشێكی ئەو پارەیەی لە وەك داهات دەستمان دەكەوێت بۆ خزمەتكردنی هاووڵاتییان بە جێبەجێكردنی پرۆژەكان و هەروەها بەشەكەی تری بۆ خەزێنەی حكوومەت كە ئەویش لە پرۆژە و مووچە و پلانی حكوومەت بەكاری دەهێندرێتەوە، سەبارەت بە پلانەكانی ساسان عەونی دەڵێ: پلانمان هەیە بۆ کۆکردنەوەی کرێی ئاو بەشێوەیەکی کاریگەرتر لە ڕێگەی فراوانكردنی تیمەکان و ناوەندەکانی کۆکردنەوەی کرێی ئاو، پلانی وەرگرتنی کرێی ئاو لە پرۆژە نیشتەجێبووەکانی وەبەرهێنان، پلانی پاکتاوکردنی کرێ و قەرزی موڵکە بەکرێدراوەکانی شارەوانی و گەشتوگوزار، پلانی کۆکردنەوەی کرێی خاشاکی ماڵان لە سەرجەم شار و شارۆچکەکانی هەرێمی کوردستان، پلانی چالاککردن و فراوانکردنی وەرگرتنی رسومات و داهاتی شارەوانی لە سەرجەم شار و شارۆچکەکانی کوردستان. پلانی ڕێکخستنی خاوەن و کۆشک و دەستگێڕ و عەرەبانەکان ئەوانەی شۆستە و شەقامەکانی شارەوانی بەکاردەهێنن. پلانی چارەسەکردنی زەوییە کاتییەکان، پلانی چالاککردن و کۆکردنەوەی رسوماتی بنکە و شوێنە گەشتیارییەکان، سیستەمی بە ئەلیکترۆنیکردنی داهات و خەرجی. رێکخستنه‌وه‌ی داهاتی گرێبه‌سته‌کانی بانه‌وانی (مساتحة). ته‌واوکردنی پرۆسه‌ی کۆکردنه‌وه‌ی ڕسوماتی شاره‌وانییه‌کانی له ڕێگەی کۆمپانیا و هەروەها بە سیستەمکردنی کۆکردنەوەی کرێی ئاو لە هەرێمی کوردستان. چاككردنی سیستەمی كۆكردنەوەی رسومات و كرێیە جۆراوجۆرەكانی پرۆژە گەشتیارەکان. دەستنیشانکردنی براندی گەشتیاری و پەرەپێدانی بەردەوام لە هەردوو کەرتی گشتی و تایبەت. بەبازارکردن بۆ گەشتوگوزاری هەرێمی کوردستان لە رێگای رێکلام، پێگە ئەلیکترونییەکان، چاپەمەنی، لێکۆڵینەوە.


المحاسبة والشؤون المالية - جوبيوم\nالصفحة الرئيسية / المحاسبة والشؤون المالية\nتعلن مجموعة شركات لارسا عن حاجتها الى محاسبة\nتعلن مجموعة شركات لارسا الكائنة في الطويسة عن حاجتها لمحاسبة براتب 500$ على أن تكون حاصلة على شهادة بكالوريوس إدارة وإقتصاد / قسم محاسبة أو الكلية التقنية / قسم محاسبة ويشترط أن لا تقل خبرتها في هذا المجال عن السنة علما إن وقت الدوام يبدأ الساعة 8:30 وينتهي 3:30 يرجى …\nهە‌لی کار لە کۆمپانیای داهاتی سە‌رمایە لە سلێمانى\nهە‌لی کار کۆمپانیای داهاتی سە‌رمایە پێویستی بە‌کارمە‌ندە بۆ ئە‌م بە‌شانە: •ژمێریار •بە‌شی فرۆشتن •شۆفێری مە‌رجە‌کانی دامە‌زران •هە‌لی کار تە‌نها بۆناوشاری سلێمانیە •ئاستی خوێندن دە‌رچوی زانکۆ یان پە‌یمانگابێت •مۆلە‌تی لێخورینی گشتی هە‌بێت •خاوە‌نی ئۆتۆمبێلی خۆی بێت •تە‌مە‌ن لە30ساڵ زیتر نە‌بێت کاتی سە‌ردانکردنی کۆمپانیا17/11/2018تابە‌رواری27/11/2018 ڕۆژانە لە‌کاتژمێر 8.5بە‌یانی تا3.5ئێوارە سیڤی وە‌ردە‌گیرێت 07511349774\nکۆمپانیایەک لە شاری سلێمانی پێویستی بە کارمەندە\nکۆمپانیایەک لە شاری سلێمانی پێویستی بە کارمەندە کە شارەزای هەبێت لە حسابات و کاری کۆمپیتەر مەرجەکان: پێویستە هەلگڕی بە ۱.کالۆرێوس بێت لە حسابات یاخود کۆمپیتەر تەمەنی لە ۲٥ـ٤٥ ساڵ بێت. موچەکەی لە کاتی چاوپێکەوتن دیاری دەکرێت بۆ زانیاری زیاتر پەیوندی بکەن بە ژمارە ٠۷۷٠٠۳٦٠٠٠۹\nهەلی کار بۆ ژمێریار\nهەلی کار بۆ ژمێریار، سەرپەرشتیاری بەشی خزمەتگوزاری، راوێژکاری پارچەی یەدەگ لە بریکاری فەرمی کۆمپانیای مێرسیدس بێنزی ئەلمانی بۆ ئۆتۆمۆبیل پیویستی بە کۆمەڵێک کارمەند ھەیە لە سلێمانی : ١- راوێژکاری پارچەی یەدەگ. ٢- سەرپەرشتیاری بەشی خزمەت گوزاری. ٣- ژمێریار . شوێنى کارکردن: سلێمانی. بەمەرجی ئەزمونی زیاتر لە 2 ساڵ کەمتر نەبێت …\nتعلن شركة عراق سيل للأتصالات عن حاجتها الى محاسب في كربلاء\nتعلن شركة عراق سيل للأتصالات بكربلاء المقدسة عن وظيفة شاغرة بصفة ( محاسب ) للعمل في الشركة. على ان يكون : – الجنس ذكر – حسن المظهر والسلوك – لديه خبرة عمل سنه فما فوق في نفس المجال – لديه إلمام بمهارات الحاسوب ( excel, word). – أن يكون خريج …\nهەلى کار لە شارى سلێمانى\nبریکاری فەرمی کۆمپانیای مێرسیدس بێنزی ئەلمانی بۆ ئۆتۆمۆبیل پیویستی بە: ١- راوێژکاری پارچەی یەدەگ. ٢- سەرپەرشتیاری بەشی خزمەت گوزاری. ٣- ژمێریار . شوێنى کارکردن: سلێمانی. بەمەرجی ئەزمونی زیاتر لە 2 ساڵ کەمتر نەبێت لە بواری ئۆتۆمۆبیلدا ، بۆ هەر دوو رەگەز. تکایە سیفی بێرە بۆ ئەم ئیمەیڵەی خوارەوە و لە …\nشركة سما الريام للمقاولات العامة بحاجة الى محاسبة\nشركة سما الريام للمقاولات العامة بحاجة الى محاسبة (خريجة فرع محاسبة حصرآ) وبالشروط التالية: – خبره لا تقل عن 5 سنوات في مجال الحسابات المالية للشركات (وبالاخص شركات المقاولات) – الدوام الرسمي من الساعه 8 صباحا ولغاية 4 عصرا – اخر موعد للتقديم الخميس 8/11/2018 – الراتب يحدد بعد المقابلة …\nGrants officer – SEED Kurdistan – Erbil\ngrants officer NGO Name: SEED Kurdistan Contract Duration: 12 Months Governorate: Erbil Minimum Education: Bachelor Degree Minimum Experience: 3 Year Description About SEED Foundation: SEED Foundation (SEED) is a registered charity organization in Erbil, Kurdistan Region of Iraq, whose mission is to promote the Kurdistan Region’s (KRI) social, educational and …


سه‌رۆك وه‌زیرانی ئوردن "عومه‌ر ره‌زاز" فه‌رمانی به وه‌ستاندنی ده‌وام له سه‌رجه‌م وه‌زاره‌ت و فه‌رمانگه فه‌رمییه‌كانی حكوومه‌ت و زانكۆ و ده‌سته گشتییه‌كان له وڵات دا، به‌هۆی شه‌پۆلێكی سه‌رما و به‌فر بارین كه زۆرینه‌ی پارێزگاكانی وڵاتی گرتووه‌ته‌وه و كه‌شێكی ناله‌باری دروست كردووه.\nئاژانسی هه‌واڵی فه‌رمی ئوردن "پترا" بڵاوی كرده‌وه، ئه‌و بڕیاره‌ی سه‌رۆك وه‌زیرانی وڵات، سه‌رجه‌م وه‌زاره‌ت و فه‌رمانگه و دامه‌زراوه و ده‌سته گشتییه‌كان و قوتابخانه و زانكۆكان ده‌گرێته‌وه، ته‌نیا ئه‌و دامه‌زراوانه ناگرێته‌وه، كه ئه‌ركیان لایه‌نی ته‌ناهییه و جۆری ئیشه‌كه‌یان به‌وشێوه‌یه كه هه‌ر جۆرێك بێ ده‌بێ به‌رده‌وام بن له كاره‌كانیان.\nهۆكاری ده‌ركردنی ئه‌و فه‌رمانه له‌لایه‌ن ره‌زازه‌وه بۆ هاتنی شه‌پۆلێكی گه‌وره‌ی سه‌رما و به‌فر بۆ پارێزگا جیا جیاكانی وڵاته‌كه ده‌گه‌ڕێته‌وه، كه كه‌شێكی نه‌خوازراوی دروست كردووه، بۆ ئه‌وه‌ی ڕووداوی هاتوچۆی زۆر و زیان به سه‌لامه‌تی هاووڵاتییان نه‌گه‌یه‌نێت، وه‌ستاندنی ده‌وام به باشترین چاره‌سه‌ر زانراوه.\nله‌لایه‌كی تره‌وه به‌ڕێوه‌به‌رایه‌تی ئاسایشی گشتی وڵات هۆشداری دایه هاووڵاتییان كه دووركه‌ونه‌وه له به‌كارهێنانی ئۆتۆمبێله‌كانیان، چونكه شه‌قامه‌كان هه‌مووی به‌هۆی به‌فر لووس بوون و ئۆتۆمبێله‌كانتان تێیدا ده‌خلیسكێن و تووشی ڕووداوی هاتوچۆ ده‌بن.


لە ئەڵمانیا دوو کەس لەنێو یانەیەکی شەوانە کوژران\nله ئه‌نجامی هێرشێكی چه‌كداریدا كه له یانه‌یه‌كی شه‌وانەی شاری كۆنستانزی ویلایه‌تی بادن-ڤویرتمبێرگی ئه‌ڵمانیا رووی دا، ئه‌نجامده‌ری هێرشه‌كه و كه‌سێك کوژران.\nله راگه‌یه‌نراوێكی هاوبه‌شدا كه له لایه‌ن پۆلیس و داواكاری گشتیی شاری كۆنستانزه‌وه بڵاوكراوه‌ته‌وه، باس له‌وه كراوه كه له ئه‌نجامی ئه‌و هێرشه‌دا كه كاته‌كانی به‌یانی ئه‌نجامدراوه كه‌سێك کوژراوە و، سێ كه‌سی دیكه‌ش برینداربوون.\nله راگه‌یه‌نراوه‌كه‌دا ئاماژه به‌وه كراوه كه دوای بیستی ده‌نگی ته‌قه ژماره‌یه‌كی زۆر له خه‌ڵكی كه‌وتوونه‌ته دڵه‌راوكێ و بیناكه‌یان چۆڵكردووه، یان هه‌وڵیانداوه خۆیان بشارنه‌وه، ئه‌نجامده‌ری هێرشه‌كه‌ش له میانی چوونه‌ده‌ره‌وه‌ی له یانه‌كه رووبه‌ڕووی پۆلیس بووه‌ته‌وه و برینداربووه، پاشان له نه‌خۆشخانه گیانی له‌ده‌ستداوه.\nله راگه‌یه‌نراوه‌كه‌دا باس له‌وه كراوه كه له هێرشەكه‌دا پۆلیسێك برینداربووه. هه‌روه‌ها ئاماژه به‌وه كراوه كه تا ئیستا نازانرێت كه‌سه‌كه بۆچی ئه‌و هێرشه‌ی ئه‌نجامداوه و، لێكۆلینه‌وه‌كانیش به‌رده‌وامن.\nبه هۆی ئه‌وه‌ی كه نازانرێت هێرشه‌كه به ته‌نها ئه‌نجامدراوه یان نا، تیمی تایبه‌تی پۆلیس و هێلیكۆپته‌ر ره‌وانه‌ی شوێنی رووداوه‌كه كران.


مادورۆ: ئەمریكا هەوڵیدا تیرۆرمبكات\nدو تۆمەتبار دەستگیردەكرێن\nبەچەقۆ هێرشیان كردوەتە سەر چەند كەسێك\nسبەی موچەی وەزارەتێك دابەشدەكرێت\nجیراڵد نادڵەر: راپۆرتەكەی موڵەر بەڵگەی تێدایە كە ترەمپ تاوانی ئەنجامداوە\nیەكێتی كەوتوەتە سەر سكەی بڕیاردانی دیموكراسی\nشاڵاو عەلی عەسكەری: كاك مەلا بەختیار خۆی بەشێكە لە كێشەكان\nلەسەر ئەو كەشتیەی دەستیبەسەردا گرتوە\nبە ڤیدیۆ..ئێران ئاڵای وڵاتەكەی دەخاتە شوێنی ئاڵای بریتانیا\nوەزیری كاروكاروباری كۆمەڵایەتی بڕیاردەدات بە خەرجكردنەوەی موچەی بەشێك لە خاوەن پێداویستییە تایبەتەكان\nقوباد تاڵەبانی گرنگترین ئامانجەكانی بەرنامەی كاری حكومەتی هەرێم ئاشكرادەكات\nمشتومڕێكی زۆری بەدوای خۆیدا هێنا\nنوسەرێكی دیاری توركیا بەرگری لە ئاڵای كوردستان دەكات\nلەسەر نەوشیروان مستەفا، عەلی حەمە ساڵح وەڵامی مەلا بەختیار دەداتەوە\nخەندان ھۆکاری سستی دابەشکردنی موچە ئاشکرادەکات\n- 3/24/2019 7:33:00 PM 5649 جار خوێندراوەتەوە\nسەرۆكی ڤەنزوێلا، ویلایەتە یەكگرتوەكانی ئەمریكا-ی بە هەوڵدان بۆ تیرۆركردنی تۆمەتباركرد و رایگەیاند، ئیمپریالیزم-ی ئەمریكا دەیەوێت بمكوژێت.\nنیكۆلاس مادورۆ، سەرۆكی ڤەنزوێلا لە لێدوانێكیدا بۆ پشتیوانانی رایگەیاند "ئیمپیریالیزمی ئەمریكی هەوڵیداوە تیرۆرم-بكات" و ئاماژەی بەوەشدا، خوان گوایدۆ-ی سەرۆكی ئۆپۆزسیۆنی وڵاتەكەی جێبەجێكاری پلانی كوشتن-ەكە بوە.\nبەپێی ئاژانسی سپوتنیك نیوز-ی روسی، ئەمڕۆ یەكشەممە، نیكۆلاس مادورۆ لەناو پشتیوانانیدا و لە لێدوانێكدا رایگەیاند، ویلایەتە یەكگرتوەكانی ئەمریكا لە هەوڵی تیرۆركردنی-دایە و خوان گوایدۆ-ی سەرۆكی ئۆپۆزسیۆن-ی وڵاتەكەی بە شێوەیەكی"راستەوخۆ" ئەو پلانەی جێبەجێكردوە.\nلە لێدوانەكەیدا مادورۆ، خوان گوایدۆ-ی بە "پیاوی ئەمریكا" ناوبردوە و ئاماژەی بۆ ئەوەشكردوە ئەوان بەڵگەیان هەیە لەسەر هەوڵ و پلاندانی كوشتنی لە لایەن ئەمریكاوە.\nئەنجامدەرانی ئەو هەوڵە تیرۆریستیە لە رۆژانی داهاتودا دەستگیردەكرێن\nلەناو هەوادارەكانیدا مادورۆ وتیشی "ئەو هەوڵانە سەركەوتونابن و ئێمە لەلایەن یەزدان-ەوە پارێزراوین"، راشیگەیاند، نوسینگەی داواكاری گشتی وڵاتەكەی لەبارەی ئەو دۆسیەیەوە پەرەی بە كارەكانیداوە و "ئەنجامدەرانی ئەو هەوڵە تیرۆریستیە لە رۆژانی داهاتودا دەستگیردەكرێن".\nئەوە لەكاتێكدایە، نیكۆلاس مادورۆ، لە مانگی ئاب-ی ساڵی 2018 دا، لە هەوڵێكی كوشتن رزگاریبو، كاتێك دو فڕۆكەی بێ فڕۆكەوان لەكاتی بەسەربردنی پشویەكیاندا مادورۆ و بەرپرسانی ڤەنزوێلا-یان بە ئامانجگرت و حكومەتی ڤەنزوێلا، ویلایەتە یەكگرتوەكان و كۆڵۆمبیای دراوسێی بەو هەوڵی كوشتنیان تۆمەتباركرد.\n"ئێرە تورکیایە، تورکیا"\nبە ڤیدیۆ..ئەو پیاوەی هێرشەکەی کردە سەر گەشتیارە کوردەکە: بۆت نیە ئاڵای کوردستان هەڵبکەیت\nئێران گرتەی ڤیدیۆیی ئەو کەشتیەی بریتانیا-ی بڵاوکردەوە کە دەستی بەسەردا گرتوە\nروسیا: ئەو ژێردەریاییەی ئاگری گرت هەڵگری کڵاوەی ئەتۆمی بو\nوەزیری گەنجینەی بریتانیا هەڕەشەی دەستلەکار دەکێشانەوە دەکات


دێی،... هەموو رۆژێک دێی... لە خۆم دەگەڕێم لەو رۆژەوە کە تۆ منت دۆزیوەتەوە هەموو رۆژێک ون دەبم و هەموو شەوێک تووزەلەیک ئەمدۆزێتەوە و هەموو شار لە خەو راست دەکاتەوە. هەموو رۆژی ئەو وانەیەی لە رەنگێکی مەیلەو شیندا داوتمەتێ، دەنووسمەوە و، ئا لەم شوێنە نامۆیەدا کتوپڕ من دەبمە کچی خەونەکانی ئاسمان و وانەکە ئەبێتە دووپاتەیی هەموو لاپەڕەکانی دنیا! لە گوێمدا دەزریگێتەوە و دەزرینگێیەوە،... دەزانم لەم شوێنە کە تەنوورەکان ئەیانسووڕاندم بووکە بچکۆلانەکام هاواری منی بەرز کردەوە، هاوارێکی نەدرکاو کە لەدوای ئەودا خۆلیای سەفەرێکی ئەبەدیت بۆگەیشتن بە دەریا گرت و تۆش بووی بە کوڕی دەریا! تەنیا تۆبووی و بەردەوام تۆی... دێم هەموو رۆژێک، هەموو مانگێک، هەموو وەرزێک، هەموو ساڵێک دێم ، دەبمە بەشێک لە نیگای کیژۆڵەیەک کە لە پەنا هەموو رووبارەکانی دنیا هەڵکوڕماوە، ئەو بەردەوام دووپاتەت دەکاتەوە و تۆ بەردەوام خۆت لە خەنەکانمدا رەسم ئەکەێتەوە ئێستا ئیدی بەشێکت ماسییە و بەشێکت تەعبیری "خەونی مناڵانی دەریا ، بووکەم لە شڕۆڵەیی هاواری خویدا حەزمینێ نیە و تەنیا کە دێمە سەر رووبا و مەمکم لە زاری دەنێم خەو دایدەگرێ... دێی هەموو رۆژێک، هەموو مانگێک، هەموو وەرزێک بە دوای مندا دێی، باوەش بە رووباردا دەکەی و ئەمجارەیان تەنیا تۆ دەزانی لەم شوێنە بەردەوام بە جێماوم... .


ئاوازی ون ناسنامه‌ی ره‌سه‌نایه‌تییه له تاراوگه.\nگرووپی میوزیکی ئاوازی ون ساڵانێکی زۆره خزمه‌ت به هونه‌ری کوردی ده‌کا و ئه‌مساڵیش وه‌ک ساڵه‌کانی تر به‌شداریان کرد له فیستیڤالی مانچیسته‌ر لە وڵاتی بەریتانیا لە بەرواری 25/06/2011. ئه‌ندامانی ئەم گرووپە پێکهاته‌ی هه‌ر چوار پارچه‌ی کوردستانن. به ئاواز و ده‌نگی رەسەن و سۆزی ژەنینی ئامێرەکان بە ڕێچکەیەکی کوردی سه‌لماندویانه که هه‌رگیز ئاوازه‌کانمان ون نابن ...\nجێی ئاماژه پێ کردنه که گرووپی ئاوازی ون ئه‌م جاره‌یان به جۆرێکی جیاواز له نمایشه‌کانی تر بەرهەمەکانیان پێشکه‌ش کرد و بووە سەرسام کردنی بینه‌رێکی زۆر له کورد و بیانی، شایه‌نی باسه که ئه‌م گرووپه ساڵانێکی دوور و درێژه له غوربه‌ت خزمه‌ت به که‌لتور و هونه‌ری کوردی ده‌کا ... کارێکی زۆر ئاسته‌مه که‌سانێک بتوانن به‌م جۆره و به‌م شێوه‌یه خزمه‌تێکی جوان بکه‌ن له تاراوگه. ئه‌م کاره‌ش به هاوکاریی کۆمه‌ڵێک هونه‌رمه‌ندی موزیک ژه‌ن که دانیشتویی ووڵاتی به‌ریتانیان هه‌ر یه‌که و له ناوچه‌یه‌کی جیاواز له سه‌ر ئه‌رک و ماندو بونی خۆیان ئه‌م کاره ئه‌نجام ده‌ده‌ن که پێک هاتون له کۆمه‌ڵێک گه‌نج (سه‌روه‌ت کۆیی به ئامێری که‌مان و به‌ڕێوەبه‌ری گرووپ) (شا‌یوان به زه‌ڕب و ده‌نگ) (داریان به ده‌ف و ده‌نگ) (ژیان به ده‌نگ) (دیلان به عود) (کۆره‌ش به سه‌نتور و ده‌نگ) (سونه به ده‌نگ) (زانا به تار و سه‌تار و ده‌نگ) . ئه‌و ده‌نگ خۆش و په‌نجه ڕه‌نگینانه به ناخێکی کورد په‌روه‌رانه‌وه به په‌نجه‌یه‌کی ره‌سه‌نیانه خزمه‌ت به میله‌ت و هونه‌ر و که‌لتووری کوردی ده‌که‌ن. له کۆمه‌ڵگای کوردیدا ئه‌وانه‌ی به دڵو به گیان کار ده‌که‌ن بۆ پاراستنی هونه‌ری کوردی بی گومان زۆر به که‌می هاو کاری و خزمه‌ت ده‌کرێن، بۆیه ئه‌وانه‌ی که ئه‌مڕۆ  به‌ڕوحێکی هونه‌ری ڕه‌سه‌نی کوردی ده‌یانه‌ویت خزمه‌ت بکه‌ن بۆ ساتیک له هیچ میدیا و دام و ده‌زگایه‌کی هونەری وحکومی بایه‌خیان پێ نادرێت ،کە چی بە پێچەوانەوە ئه‌وانەی کە بە ڕۆحیەتێکی تورکی و عەرەبیەوەکاردەکەن بایەخیان پێدراوە و خزمه‌ت ده‌کرێن و بانگێژ دەکرێن بۆ کۆنسێرت و سیدی و ئاسان کاریان بۆ دەکرێت و بگرە هاوکاری ماددی و... هتد. که چی گرووپێکیوەک ئاوازی ون له تاراوگه خزمه‌ت ده‌کا و میله‌ت ده‌ناسێنی به جیهان هه‌ر گیز هاوکاری ناکرێت !!!!\nخۆمان ده‌ی بینین و دەیبیستین که ئاوازی ون له تاراوگە چۆن له بۆنه کوردیه‌کان و ڤیستیڤاڵه نێو نەتەوەیەکان به‌شداریەکی بەرچاو ده‌که‌ن و گوڵباران دەکرێن و ڕێزیان لێ ده‌گیرێت چونکه هه‌ستێکی جوان و ئاوازو میلۆدی کوردانه پێشکه‌ش ده‌که‌ن و جێگای داخه که هه‌تا ئیستا هیچ کام له لایان په‌یوه‌ندیداره‌کان و حوکومه‌ت هیچ ده‌ستی هاوکاری بۆ درێژ نه‌کردون بۆ زیاتر به‌ره‌وپێشچوونیان و په‌ره‌دان به کاره‌کانی خۆیان، بۆیه لێره‌دا داواکارین له هه‌موو لایه‌نه په‌یوه‌ندیداره‌کان که راشکاوانه ئاوڕێک له‌م گرووپه بده‌نه‌وه بۆ ئه‌وه‌ی دانه‌بڕێن له خزمه‌ت هونه‌ر و که‌لتووری کوردی.\nئه‌وه‌ش بچووکرین نموونه‌ی کاره‌کان له‌م فیستیڤاله:\nدووباره ده‌ستخۆشیی له‌م گه‌نجه به توانایانه ده‌که‌م و هیوادارم هه‌میشه له کاره جوانه‌کانیان به‌رده‌وام بن بۆ خزمه‌تکردنی هونه‌ر و که‌لتووری کوردی. بۆ پەیوەندیکردن بەم گرووپە رەسەنە ده‌توانن لە رێگه‌ی ئەم ئیمەیڵەوە پەیوەنددار بن .


Strict Standards: Only variables should be assigned by reference in /storage/content/90/1008990/pdki.be/public_html/plugins/system/yvbbcode/yvbbcode.php on line 134 Strict Standards: Only variables should be assigned by reference in /storage/content/90/1008990/pdki.be/public_html/plugins/system/yvbbcode/yvbbcode.php on line 148 Strict Standards: Only variables should be assigned by reference in /storage/content/90/1008990/pdki.be/public_html/plugins/system/yvbbcode/yvbbcode.php on line 112 سمینارێکی سیاسی بۆ ڕێزگرتن لە بنەماڵەی شەهیدان لە بلژیک بەڕێوە چوو\nبڵاوكراوەتەوە لە سێ شەممە, 19 4 2016 09:37 | | | سەردانەكان: 1358\nبەمەبەستی ڕرێزگرتن لە ڕۆژی شەهیدانی کوردستان و هەروەها هەڵسەنگاندنی دوایین ڕووداو و گۆڕانکارییەکانی ناوچەی ڕۆژهەڵاتی ناوەڕاست و کوردستان و شیکردنەوەی دوایین بڕیار و ڕاسپاردەکانی حیزبی دێموکرات، رۆژی یەکشەممە ڕێکەوتی ٢٩ی خاکەلێوەی ١٣٩٥ی هەتاوی، کۆمیتەی حیزبی دێموکراتی کوردستانی ئێران لە بلژیک، سمینارێکی تایبەتی بۆ عەلی ئەشرەف مورادی، ئەندامی ڕێبەریی حیزبی دێموکرات پێک هێنا.\nسەرەتای ڕێوڕەسمەکە بە سروودی نەتەوەیی "ئەی رەقیب" و یەک دەقیقە بێدەنگی بۆ رێزگرتن لە گیانی پاکی سەرجەم شەهیدانی سوورخەڵاتی رێگای ئازادیی کوردستان دەستی پێکرد.\nلە بەشی یەکەمی کاری سمیناردا، عەلی ئەشرەف مورادی، ئەندامی ڕێبەریی حیزبی دێموکرات سەرەتا تیشکی خستە سەر هۆکارەکانی دیاریکردنی ڕۆژی شەهیدکرانی پێشەوا قازی محەممەد، سەرۆکی یەکەمین کۆماری کوردستان و ڕێبەری حیزبی دێموکراتی کوردستانی ئێرانی کرد و چەندین لایەنی گرینگی ئەم بڕیارە مێژووییەی حیزبی بۆ ئەمەگناسی هەمبەر بە کەسایەتیی بەرزی دێموکرات و نەتەوەیی پێشەوا قازی محەممەد خستە روو.\nلە تەوەری دووهەمی باسەکەی دا، مورادی ئاماژەی وردی بە دوایین روودوا و پیشهاتە سیاسییانەی ڕۆژهەڵاتی ناوەڕاست و کوردستان بە گشتی و بەتایبەتیش کوردستانی رۆژهەڵات کرد. مورادی بڕیارەکانی دوایین پلینۆمی کۆمیتەی ناوەندیی حیزبی بۆ ئەندامانی حیزب شیکردەوە و هەروەها باسی لە دەستپێکردنی خەباتی نوێ حیزب بۆ داهاتووی ڕۆژهەڵات و بەرنامەی حیزبی بۆ چوونەوەی هێزی پێشمەرگەی حیزبی دێموکراتی کوردستانی ئێرانی بۆ ناو خەڵکی ڕۆژهەڵاتی کوردستان کرد.\nلە بەشی دووهەمی کاری سمیناردا، لەوحی تایبەتی ڕێزڵێنان لە بنەماڵەی شەهیدان کە ئەمساڵ لە لایەن کۆمیسیۆنی کۆمەڵایەتیی حیزبەوە بۆ سەرجەم بنەماڵەی شەهیدان لە ناوخۆی کوردستان و دەرەوە ئامادە کرابوو، لە لایەن عەلی ئەشرەف مورادییەوە پێشکەش بە بنەماڵەی سەربەرزی شەهیدان کرا.\nلە درێژەی کاری سیمناردا، تەشکیلاتی دەرەوەی حیزبی دێموکراتی کوردستانی ئێران لە دەرەوەی وڵات، دەسته گولێکی ڕێزڵێنانی پێشکەش بە دوو هاورێی ژنی ئەندامی حیزب کرد لە بلژیک کە لە ماوەی چەند ساڵی ڕابردوودا زۆر چالاکانە ئەرکی حیزبی و نەتەوەیی خۆیان بەجێ گەیاندووە.\nلە بەشی کۆتایی کاری سمیناردا، کۆمیتەی حیزبی دێموکراتی کوردستانی ئێران لە بلژیک ڕێزی لە چەند ئەندامی چالاک و هەڵسوری حیزب کرد لە بلژیک کە لە ماوەی ڕابردوودا، زۆر بە باشی ئەرکەکانیان بەجێ گەیاندووە و هاوکارێکی باش بوون بۆ ڕاپەڕواندنی کارەکانی کۆمیتەی حیزب.


میلیشیا هه‌واداره‌كانی ئێران پاكستانی و ئه‌فغانی ده‌نێرن بۆ شه‌ڕ له سوریا\nلیوای فاتمیون و لیوای زه‌ینه‌بیون كه پێكهاتوون له شه‌ڕكه‌رانی به‌كرێگیراوی ئه‌فغانی و پاكستانیی شیعه، شه‌ڕ بۆ حكومه‌تی سوریا ده‌كه‌ن.\nحەوشەی خوێندنگایەك یادی قوربانیانی داعشی تێدادەکرێتەوە\nحەوشەی خوێندنگەیەکی قەزای گەیارە کە تیایدا حەوت گەنج لەلایەن توندڕەوانی داعشەوە گوللەبارانکران، لە ئێستادا وەك یادەوەریی ژیانی ئەوان دەهێڵرێتەوە.\nبەهۆی گیرخواردنیانەوە لەنێوان 'دەوڵەتی ئیسلامی لە عێراق و شام' و رژێمی سوریادا، زۆرێك لە دانیشتوانی ئەم شارە خۆرهەڵاتیە بەرەو ناوچەی سەلامەتتر هەڵدێن.\nدانیشتوانی خۆرئاوای موسڵ رۆژی تاکە ژەمێك ده‌خۆن و چاوەڕوانی خراپتریشن\nخەڵکی ناوچەکە دەڵێن ئەو توندڕەوانەی هێشتا خۆیان لە خۆرئاوای موسڵ شاردۆتەوە رۆژ لەدوای رۆژ تووشی سەرلێشێوانی زیاتر دەبن چونکە هێرشە ئاسمانییەکانی هاوپەیمانان بەردەوامە لە بە ئامانجگرتنی حەشارگەکانیان.\nداعش لە دوایین ڤیدیۆدا منداڵان دەکاتە جەللاد\nڤیدیۆیەکی نوێ كوڕانی کەمتەمەن پیشاندەدات پیاوانێك دەکوژن کە دژی 'دەوڵەتی ئیسلامی لە عێراق و شام' بوون، ئه‌مه‌ش خراپ بەکارهێنانێکی زەقی منداڵانە، پسپۆڕان دەڵێن.\nفەرمانڕەوایی وونە لە ناوچەکانی ژێردەستی داعشدا\nخەڵکی ناوچەکە دەڵێن خزمەتگوزارییە سەرەتاییەکان بوونیان نیە و دۆخەکە زۆر خراپە لە ناوچەکانی ژێردەستی 'دەوڵەتی ئیسلامی لە عێراق و شام' لە عێراق و سوریا.\n'دەوڵەتی ئیسلامی لە عێراق و شام' (داعش) تابێت روبه‌ڕووی شكستی زیاتر ده‌بێته‌وه له موسڵ و ئه‌ندامانی ناچارن به داپۆشینی روخساریان بۆ شاردنه‌وه‌ی شوناسیان.


THU, 24 JUN 2021 12:18 | KDP.info\nجەبار یاوەر، ئەمینداری گشتیی وەزارەتی پێشمەرگەی حكوومەتی هەرێمی كوردستان، بە ماڵپەڕی فەرمیی پارتی دیموكراتی كوردستانی ڕاگەیاند، هەموو ساڵێك لە وەزارەتی پێشمەرگە لە دوو وەرز ( ئازار، ئەیلوول)ـدا پلەی هێزەكانی پێشمەرگە بەزر دەكرێتەوە، بەڵام بە هۆی بوونی كێشە و شەڕی داعشەوە، چەند ساڵێك دواكەوتووە و تەنها توانراوە تا ساڵی 2017 ئەم پلەبەرزكرنەوەیە لە نێو ڕیزەكانی هێزی پێشمەرگەدا ئەنجام بدرێت، لە ئێستاشدا سەرقاڵی ئامادەكارین بۆ ساڵانی 2108 و 2019 كە بۆ هەر ساڵێك دوو خشتە لە خۆ دەگرێت.\nیاوەر گوتیشی، پلەبەرزكردنەوەكە لە چوارچێوەی خزمەتی سەربازی و بڕوانامەكانیان رێك خراوە، تا ئێستاش ئامارێكی ورد و دروست لە بەردەستدا نییە بۆ ئەوەی بزانرێت چەند كەس لە هێزەكانی پێشمەرگە بڕیارەكە دەیانگرێتەوە و پلەیان بەرز دەكرێتەوە، چونكە هێشتا پرۆسەی وربینكردن كۆتایی نەهاتووە و لیستی ناوەكان ئامادە نییە، بەڵام بە دڵنیاییەوە سەرجەم هێزەكانی پێشمەرگە بە بێ جیاوازی دەگرێتەوە.\nپێشتریش بەپێی نووسراوێك، كە لە رۆژی 15-06-2021 دەرچووە و واژۆی شۆڕش ئیسماعیل، وەزیری پێشمەرگەی بەسەرەوەیە، بڕیار دراوە بە بەرزكردنەوەی پلەی ئەفسەران و پێشمەرگەكانی سەر بە دیوانی وەزارەت و لیواكان.


عیماد عەلی : پارتی دەیویست گۆڕان بەدەردی یەکێتی بەرێت ؟ – WTARIKURD\nلەپاش رێککەوتنەکەی پارتی و گۆران و لێداونەکانی رێکخەری گشتی بزوتنەوەکە نەوشیروان موستەفا لەسەر چوار ساڵی ئارامی ، پارتی دیموکراتی کوردستان لە خۆشیدا خەریک بوو گەشکە بکات .\nپارتی بە هەموو عەقڵ و سیاسەت و بۆچونەکانی خۆیەوە وای زانی دەتوانێت ئەم جارە بە هەمان ریتم و پەیوەندی و مامەڵەی سیاسی و تەکتیک و ستراتیج و ئامانجەوە ، چوار ساڵی تر لە سەر حسابی گۆران بە رێ بکات و ، ئەوەی پێشتر لە پەیوەیندی و سیاسەتەکانی لەگەڵ یەکێتیدا بەرێی کردووە ، ئەم جارە لەگەڵ گۆڕاندا بۆی دەچێتە سەر و ، تا بێت زیاتر زاڵتر دەبێت بەسەر سەرجەم جومگەکانی دەسەڵاتی کوردستاندا و رەگی خۆی قوڵتر دادەکوتێت و ، ئەوانی تری پارتە رکابەرەکانی وەک حزبە بچوکەکان دەکاتە پاشکۆی خۆی و ،ئەوەی بیەوێت جێبەجێی دەکات ، بێ ئەوەی هیچ کەسێک پێی بڵێت بەری چاوت کلی پێوەیە .\nئەمەش دوای ئەوە هات کە یەکێتی نیشتمانی کوردستان چ لە قۆناغی جێبەجێ کردنی رێککەوتنە ستراتیجیەکەی نیوانیان و پێش ئەوەش، لەبەر چەندین هۆکاری بابەتی و خودی زۆرجار ملکەچی سیاسەت و رەفتار و دەسەڵاتەکانی پارتی دەبوو ، تا وای لێهات ، وەزعەکە گەیشتە ئەو حاڵەتەی تا دەهات پارتی ملهورتر دەبوو و ، بە تایبەتی پاش دابەشکردنی پێگەکانی دەسەڵات لە نێوان بەغدا و هەرێمی کوردستان بە دواوە، پارتی زۆر ( سوء ئیستفادەی ) لە هەڵوێستی یەکێتی کرد و ، لەو بارەوە کوردستانی بە رەهایی کرایە بەشی پارتی و هەندێک پلەی گرنگی ناوەندی عێراقیش لەبەر چەندین هۆکار بە تایبەتی بەرژەوەندی شەخسی و تموحی نەرجسیانەی زۆرێک لە سەرکردەکان کرایە بەشی یەکێتی .\nلەم نێوەندەشدا پارتی بە ئازادیەکی بێسنور و بە ئیسراحەتەوە لە جێبەجێ کردنی ئەجیندا نێوخۆییەکانی تەراتێنی دەکرد و، تا دواجار و پاش دروستبونی گۆران و کزبونی باری یەکێتی و جەماوەرێتی و بەرزبونەوەی کێرڤی گۆران لە لایەک و ، راچڵەکینی یەکێتی و شۆکبونی بە نزمبونەوەی دەنگەکانی و ، بەخۆداچون و گرتنەبەری سیاسەتێکی نوێ و دان پێدانانی بە هەڵە ستراتیجیەکەی لە زۆر نزیکبونەوە و تەنازول کردن بۆ پارتی لەلایەکی ترەوەپارتی هەستی کرد کە جارێکی تر یەکێتی بە ئاسانی نایەتە ژێر بار و زۆر باشترە ئەم جارە رووبکاتە گۆران و بەڵکو لە چوار ساڵی داهاتودا هەمان سیاسەتی بەرامبەر بکات کە بەرامبەر یەکێتی کردویەتی و ، تا بێت پێگە و رەگ و ریشەی دەسەڵاتدارێتی خۆی لەسەر حسابی دیموکراسی و ئازادی لە نێوخۆ و دەرەوەی کوردستان قایمتر بکات و، تا چوار ساڵی تر وەک حزبی قاید لەسەر ساحەکە بمینێتەوە و ئەوانی تر بە بچوک و گەورەیانەوە بە پاشکۆیەتی ئەو بمێننە و ، لەمەشدا چاوی لە حزبەکەی ئەردۆگانی هاوپەیمانی کرد و هیچ جیاوازیەکی کوردستان و تورکیای لەبەرچاو نەگرت و ، لەوانەیە و دووریش نیە بە رێنمایی و نەسیحەتی ئەوانی ئەودیوی سنور ئەم سیاسەتەی گرتبێتە بەر .\nبەڵام کە دەرکەوت گۆران و نەوشیروان موستەفا ئەو حزبە نین کە پاشکۆیەتی قبوڵ بکەن و چونە دەسەڵاتیان بۆ ئامانجی سەرەکیترە نەک جیگەی یەکێتی بگرنەوە و، ئەو هەڵویستەی کە دەبوو یەکێتی نیشتمانی کوردستان لە سەرەتادا بەرامبەر پارتی بیگرتایە بەر و ، لەبەر هۆکارگەلێکی لەوچەشنەیپێشوو نەگرایە بەر و ، دواتر کۆمەڵیک سەرکردە جیابونەوە و گۆران دامەزرێنرا ، بەڵام پارتی ئەم واقعەی لەبەرچاو نەگرت . دواتر بە خۆشحاڵیەوە گۆران و نەوشیروان موستەفا بێ سڵەمینەوە ئەو رێگایەیان نەگرتەبەر و، بە پارتی و مەسعود بەرزانیان وت تا ئێرە و دەبێت ئیستێک بکەیت و بە خۆدا بچیتەوە و ناتوانیت لەم سیاسەتە بەردەوام بیت و، بۆت نیە هەمووان بکەیتە پاشکۆ .\nئیتر کە پارتی بیری لەم ئەگەرە نەکردبووەوە ، لەمەدا توشی شۆک بوو ، زانی کە ستراتیجیەتی کارکردنی لەم بارەوە توشی بەربەست دەبێت ، ئەوەی لە چاورەوانیکردندا نەبوو کردی، ئەگینا هەڵوێستی لایەنەکان و بەتایبەتی گۆڕان دەکرا بە سانایی و ئاسایی مامەڵەی لەگەڵدا بکرابایە و چارەسەربکرایە، بەڵام لێدانی ستراتیجیەتی پارتی دیموکراتی کوردستان نەک حکومەتی هەرێم و ، نەگەیشتن بەو ئامانجەی کە بەخۆی و دۆستەکانی بۆی دیاریکردبوون ، لەدەرئەنجامدا ئەم هەڵوێستە توند و نایاساییەی بە پارتی دەرخست . ئێستاش بە خۆی و دۆستەکانیەوە دەیەوێت یاریەکە وەک خۆی و بە یاریگاکەشیەوە بگۆرێت و ، ئەوەی گۆران بۆی نەچووە ژێر بار بە یەکێک یان چەند خەڵکێکی تر بیکات . بەڵام مرۆڤ یەگجار هەڵە دەکات .\nهیچ کەسێک لەوباوەرەدا نیە ، کە یەکێتی نیشتمانی کوردستان جارێکیتر ئەو هەڵەیە بکات و ، لە جەماوەرێتی خۆی بدات ، سەرەرای ئەوەی هەرچەند کەسایەتی و سەرکردەی تر هەبن مرخیان خۆش کردبێت بۆ ئەوەی لەو رێگەیەوە بەرژەوەندیە تەسکەکانیان بهێنَنەدی . بۆیە لەمرۆ بەدواوە ، خەڵکی کوردستان بە خۆیان و لە رێگەی گۆرانەوە ، بە پارتیان وت ئیستۆپ بکە و دەبێت بە خۆتدا بچیتەوە و بیر لە فرەیی و هاوبەشی و ئازادی و دیموکراسی و دەستاودەستکردنی دەسەڵات بکەرەوە ، نەک ملنان بە تاکرەوی ، بۆت نیە و ناتوانیت تا سەر هەرجارێک لەسەر حسابی لایەنێک کە لەسەر بەرژەوەندیە باڵاکانی کوردستان دەکەوێتەوە ، خۆت قەڵەوتر بکەیت .\nبۆیە ئەو ئەرکە مەزنەی کە لەم هەڵوێستەی گۆڕاندا جێبەجێ کرا ، گەورەترین خزمەت بە رەوتی سیاسی کوردستان و دیموکراسی و ئازادی و پشت بەستن بە یاسا دەکات و ، نەوەکانی دوارۆژمان لەمەودوا لەم بابەتە باشتر تێدەگەن .


Published 2021-11-06 | By saman\nلە ماوەی ٨٢ ساڵی تەمەنم دا ،کە بەهۆی هەڵقەندران لە شوێنی لەدایک بونم کە ئەوکات تەمەنم ٦ ساڵانە بوە ، دەتوانم بڵێم : زۆر لە منداڵی ئاسایی زیاتر هەستم بە ڕوداوو پێشهاتەکانی دنیای دەورو بەرم دەکردو کەم و زۆریش لە بیرم ماون. لەوانە بەقەدەر خۆم ئەزمونم وەرگرتوەو فێر بوم. لە هێندێک قسەو هەڵویست تێدەگەم . کەمێک لە سەردەمی دەسەڵاتی پەهلەویم وەک خەون پچڕ پچڕ دێتەوە بیر .سەردەمی دەسەڵاتی حەمەڕەزاو خۆمەینی و خامەنەییش دەگەڵیان ژیاوم . بەهۆی ئەوەی پێش بلوغ بونم هەم دایکم فەوتی کردو هـەم خـۆم نـاچار کرام لـە بنەماڵە دوور کەومەوە و تاکە ڕیگایەکیش کە دەمتوانی بە ئەمانەتەوە خۆی تـێدا بپارێـزم فـەقێیەتی وحوجرەی فەقـێیان بـوو. ئـەوەش بـۆ کوڕێکی ١٤ساڵـە هەم قورس و هەمیش هەڵبژاردەیەکی دڵخواز نەبوو . لەو ڕیگایەوە گەلێک مەڵبەندو گوندی جۆراوجۆرم دەکردن وبەقەدەرتێگەیشتنی خۆم لە هەموی ئەوانە ئەزمونم بەشی خۆم وەردەگرت. بە کورتی زۆر ڕێگای سەخت و دژوارم بڕین. بە هۆی ئەو پێشهاتانە بۆ ڕۆژانی سەخت خارام. زۆر دەسەڵاتی گەورەو چوکە و بـەرز ونزمم چاو پێکەوتن. لە کوێخاو ئاغاو شێخ و مەلاو پاسگاو دەوڵەت وشاو ئیمام و نـوێنەری خـوا.لـە هەموی ئـەوانـە وەک تـاک نـاڵـێم بـەڵـکو وەک ئـۆرگان و دەسەڵات، نەمدیت بە قازانجی گەلی کورد هـەنگاوێک هەڵـێـنـنەوە، بەڵکو هەر کامەیان سڵاوەتی لە دیداری پێغەمبەرەکەی خۆی لێدەدا! .\nلە پێوەندی دەگەڵ کوردو مافە نەتەوایەتیەکانی و بەرەو ڕوو بونەوەی دەسەڵاتـە داگیر کەرەکان لە مەسەلەی ( سوفی ئەحمەد ) و ڕاستبونـەوەی بـە دژی دەوڵەت و مانەوەی لە دۆڵی ( چوغر ) ڕا لە بیرمەو دوورو نیزیک دەگەڵی هاتوم تا ئەو چرکە ساتەی کە ئەو چەند دێڕە دەنـوسـم. بـەڕاشـکاوی دەـڵێـم : نـە دەسـەڵاتی پاشایەتی ونە هەیمەنە و قودرەتی ئیمامەتی چوکترین مافێکیان بەکوردەوە ڕەوا نەدیوەو هیچ هەقێکیان بۆ نەسەلماندوەو ناشی سەلمـێنن. بـە پـێچەوانـە بـە شکڵ و شێوەی جیاواز نـامـرۆڤـانـە سەر کوتـیـان کـردوە، هـەزاران درۆو بـۆخـتـانی ناڕەوایان بۆ هەڵبەستوە . جیا لەوەش سەدان جاش و سیخوڕو وتار بیژێ بەناو ئایینیان کڕیوەو ڕاهێناوەو خۆیان چۆنیان ویستوە ئاوایان بار هێناون و بە دژی کورد پڕوپاگەندەیان پێکردون. ئەو ئەزمونە، ئەو ئیمان و باوەڕەی تیدا دروست کردوم کە هەرگیز بڕوا بەدوژمن نەکەم.\nئێستاو جاریتریش بیستومـە کە هێندێک بـە خوێـندنەوەی کـتێبی دنـیای ئازادو پێشکەوتو بەو پێوەرە چاو لە داگیرکەرانی کوردستان دەکەن و وشەی مەدەنیەت و ئیسڵاح تەڵەبی وهیتر بەکار دێنن و دەرخواردی کورد و لاوەکانی دەدەن و لە ڕێبازی ئەسڵی خۆیان و تێگەیشتن لە واقعیەت و دۆزیـنەوەی ڕیـبازی دروستی خۆیان هەتڵەیان دەکەن . هێندێک لە ومەدەنیەت خوازانە دروستکراوی دوژمـنن و کار بۆئەوان دەکەن ،هێندێکیشیان ئاشقی وشەکەن وحەزی لێدەکەن وجۆرێـک شەیدای دەبن کە چاو لە کردەوەکان ناکەن !! بەڕای من هەر مرۆیەک ئەگەر بە چل ساڵ دۆست ودوژمنی خۆی نەناسێ بۆ سیاسەت کردن نابێی ! هەر کەسێک چ پیرو چ لاوخۆی نەناسێ و ڕابردوی گەلەکەی خۆی نەزانێ، بٶ بڕوا پێکردن نابێ. من ئەوەنیم فـتوا بدەم یان تئۆری دابـڕێژم ، بەڵکو ویژدانم پێم دەڵێی : لە بواری هەڵسوکەوتی دوژمنان لە قۆناغە جیاوازەکاندا چیم دیوەوچیم لە بیر ماوە، هەر چەند کرچ و کاڵیش بێی بەئەمانەتەوە بیخەمە بەر دیدی خوێنەرانی گەل ، تا بەقەرزداری لە بارەگای گەل دا سەر نەنێمەوە .\nمن کەسێک بوم بە نابەڵەدی بەدوای ئامانجێک دا دەگەڕام ، سەرەتا نە ڕێنوێنم هەبوو نە دڵسۆزێک کە ڕیگا ڕاستەکەم نیشان بدا ، بۆیـە سەرم بـە زۆر ماڵانـدا دەکرد کە هەو نەبوو، هێندێک شتم دەکوت نەدەبو بیڵێم،واتە وەک هێندێک کەس لە زگی دایکمدا شارەزای شۆڕش نـەبوم ! هەمـوی ئـەوانەش لە نەزانیەوە بوو نەک دڵخواز . وەک لاوێک جارو بار هەست و سۆز ڕایان دەکێشام . بەڵام بە خۆشیەوە سەرئەنجام ئەو ئـامانجەی کە خولیای بـوم و بـە شوێـنیدا دەگەڕام کە ڕزگاری نیشتمان و گەلە دۆزیـمەوەو کەوتـمە شـووێـنی وتـا ئـێستاش لەدوای نەبومەوە . یان دەمرم یان لە نیهایەتدا کۆرپەی ئاواتم دەگرمە ئامـێزو بە زێـدو گەل شاد دەبمەوە.\n« بەراوردێک لەنێوان ژەهرخواردکردنم و هەوڵی تیرۆرکردنم 25/10/2005، مەلا بەختیار\nواکنش‌ها به دریافت کمک مالی نهاد وابسته به رهبر جمهوری اسلامی در بریتانیا؛ «پول انگلیسی، حلال شد» »


شانۆی “خەج و سیابەند”لە ورمێ پێشکەش بە ئازەرییەکان کرا | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران شانۆی “خەج و سیابەند”لە ورمێ پێشکەش بە ئازەرییەکان کرا\nشانۆی “خەج و سیابەند”لە ورمێ پێشکەش بە ئازەرییەکان کرا\nرۆژی کورد: شانۆی خەج و سیابەند لە نووسین و دەرهێنانی ڕەسووڵ بەنگین لە شاری ورمێ و بە کاراکتیریی گروپی شانۆیی “تەختە سیاه” نمایش کرا.\nئەو چیرۆکە دڵدارییە کە لە قاڵبی شانۆدا بۆ ماوەی ٣ ڕۆژ نمایش کرا، بە گوتەی دەرهێنەری ئەو شانۆیە ئاوڕدانەوەیەک لە بەیت و چیرۆکی دوو دڵدار بووە.\nلە بەنێری تەبلیغاتیی ئەو شانۆیەدا هاتووە کە “ئەم شانۆیە لەلایەن کوردانی دڵدار و ئاشقەوە پێشکەش بە ئازەرییە ئازیزەکان دەکەین”.\nئەو شانۆیەی کە لە ورمێ نمایش کراوە، دەرهێنانێکی ئەمڕۆیی و لاسایی کردنەوە لە چیرۆکی کۆنی خەج و سیامەند بووە کە تیایدا خەج و سیابەند لە کاتی خۆ دەرباز کردندا سواری ماتۆڕێک دەبن و لە ڕێگەدا خۆیان بە کەلە کێوەیەکدا دەدەن و بەو هۆیەوە سیابەند گیانی لەدەست ئەدا و خەجیش لە بەرزاییەکەوە خۆی هەڵدەدێرێ و دەمرێ.\nلە چیرۆکی کۆنی خەج و سیابەنددا، سیامەند بەهۆی شەڕکردن لەگەڵ کەڵە کێوی لە بەرزاییەکەوە بەر دەبێتەوە و دەمرێ و دواتریش خەج بە هەمان شێوە لەو بەرزاییەوە خۆی فڕێ ئەدات و گیانی لەدەست ئەدا.\nئەو شانۆیە کە بە زاراوەی کورمانجیی زمانی کوردی پێشکەش کراوەو پێشتریش لە کوردستانی باکوور لەلایەن هاووڵاتیانی کوردەوە پێشوازیی گەرمی لێکرابوو، جەعفەر پاک نیا و شەونم یووسفی رۆڵی خەج و سیامەندیان بینیوە.\nخەج و سیامەند یان سیابەند، یەکێک لە چیرۆکە بەناوبانگەکانی کوردییە و لە ڕیزی چیرۆکی لاس و خەزاڵ، شیرین و فەرهادا جێێان گرتووە.\nPrevious articleچه‌ندین ڕێكخراوی مافی مرۆڤ، داواكارن كۆتایی بە شكنجەدانی بەهاییەكان لە ئێراندا بهێنرێ\nNext articleهەستی نەتەوەیی لە سەرووی کوردستانی خۆرهەڵات واتا ناوچە بادینی نشینەکان/وتووێژێکی چڕ لەگەڵ سەلیم زەنجیری


Diplomatic Magazine | بۆچی هیشام هاشمیان كوشت؟\nئەو پیاوەیان كوشت، بۆ ئەوەی پەیامێكیان بگات!، یەكێك لە حیكایەتەكانی بەغدایان كوشت.\nكێ هیشامی كوشت؟\nپرسیارەكە بێ واتە و هەزەلی نیە ئەگەر پەیوەست بێت بە شوێنی كوشتنەكە لە بەغداد، هیچ بێ واتا نیە ئەگەر گوێبیستی هەڵمەتەكەی هەڕەشەكردن لەسەر ئەو پیاوە بین، كە دەزگا ڕاگەیاندنەكانی حەشدی شەعبی لە تەلەفزیۆن و ماڵپەڕە ئەلیكترۆنیەكانیەوە دەستیان پێكردبوو، هەڵمەتەكەن چەند ڕۆژێك پێش كوشتنی دەستیان پێكردبوو،بێ واتا نیە ئەگەر وتار و ڕاپۆرتەكانی بخوێنینەوە كە ڕەخنەی لە نفوزی ئێران لە عێراق دەگرت، لەوەش گرنگتر هاوڕێیەكی پەیامێكی هەڕەشەی كەتبیەكانی حیزبوڵڵای بڵاوكردبووە، بێگومان ئەوە چیرۆكی كوشتنێكی ئاشكرایە.\nتاوانەكە دوێنێ ئەنجامدرا، گرتەیەكی ڤیدیۆیی ئاشكرای دەكات كە كوشتنەكە زۆر ئاسان بوو، چوار كەس لە ئۆتۆمبێلێكی گەورەی دەبڵ ئەكسلدابوون، لە پێشیانەوە ماتۆڕسكیلێك هەبوو،لە بەردەم ماڵەكەیدا لە ناوچەی زیونە لە بەغداد، چاوەڕێی هیشامیان دەكرد، گەیشت و بە فیشەك كوشتیان.\nبۆ ئەوەی تەواوی دیمەنەكە تەواو ببێت، ئاژانسی هەواڵەكانی ئێران ڕایگەیاند كە ڕێكخراوی داعش بەرپرسیارێتی كوشتنەكەی گرتۆتە ئەستۆ.\nبەڵام بۆچی هیشامیان كوشت؟\nئەو پیاوە لە ڕاستیدا هیچ مەترسیەكی بۆ مەس نەبوو! بێگومان ئەم كوشتنە پەیامێكە بۆ مستەفا كازمی سەرۆكی حكومەت و بەرهەم ساڵح سەرۆك كۆمار، هاوڕێیان لە بەغداد دەڵێن، چ بێ واتاییەكە؟ پەیامەكە بە خوێنی كەسێكی بێ تاوان بگات، پیاوێك زۆرینەی كات سەركردایەتی حەماسیەتی عیراقی كردووە، تاوەكو گەیشتووە بە دەركەوتنی لەسەر شاشەكان و ماڵپەرەكان و سەنتەرەكانی لێكۆڵینەوە، قسەكەرێكی ڕاستگۆ و توێژەرێكی جدی بوو، پیاوێك بوو سەرەتاكەی ئیسلامی بوو، پاشان بووە دوژمنی ڕابردووەكەی، پیاوێك بوو هۆشداری بە عیراق و دەسەڵاتداران دەدا، كە" داعش" هێشتا لە بیبانەكاندا ماون، سەرهەڵدان و گەشانەوەی پەیوەندی بە كاتەوە هەیە، هەرچەندە مەزهەبیەت ئایندەی عیراق دروست دەكات، بێگومان گەندەڵ و پشكپشكچیەكان لە پشتیانەوەن و كارەكەیان بۆ ئاسان كردوون.\nبەڵی، ئەمە پەیامێكە بۆ بەرهەم ساڵح و كازمی، ئەو دوو پیاوەی هەموو كات پێشوازیان لە هیشامی دەكرد و گوێیان لە مەترسیەكانی لە عیراق دەگرت، ئەو دووپیاوەی دەیانویست لە كاتی سەردانمان بۆ بەغداد هیشام ببینین، هیشام لە نێو دەنگە بەرزەكانی بەغداد، بە دەنگێكی هێمن پەیامەكەی بەبێ خەرجی و بێ شاردنەوە گەیاند.\nهیشام تاكە كوژراویان نیە، ئەوان عیراق و ئێمەشیان كوشت،ئێمە لە دواین سەردانمان لە فرۆكەخانەی بەغداد بە شوێن پێیەكاندا دەڕۆیشتین و یەك هەفتە وابوو، لەنێو دۆسیە ئەمنیەكان پیاسەمان دەكرد، كە زۆر گرنگی پێدەدرا، هەروەها لە نێو ژینگەی (مجاهیدەكان) و بێوەژنەكان و شێخی عەشیرەتەكانیاندا.\nئێمە لەسەر دەستی هاوڕێی هەردوولامان موشریق عەباس لای " دەستێكی ئەمین" بووین، پێی وتین هیشام دەتانبات بۆ مەعریفەیەكی دیكەی عیراق، گوێتان لە دەنگێك دەبێت كە لە بیبانەوە دێت و دوورە لە چوار دەوری بەغداد.\nئێمە كە هاوەڵیمان بۆ شوێنێك دەكرد كە ئاوەدانی تێدا نەبوو، گروپە ئیسلامیەكان پێشتر بۆی نەچووبوون، نهێنیەكی ئاڵۆز بوو، بەغداد فراوان و گەورەیە، نابێتە كێشە ئەگەرهەمووی نیشانی كەسێكی غەریبەی وەك ئێمە بدرێت.\nكاتێك بۆ یەكەمجار چاومان بە هەنا ئادوار لە كەرادە كەوت، هەستمان بە شانازی كرد بەوەی بەغداد ماڵێكی لێیە بۆ لەخۆ گرتنی ئەو كەسانەی لە ستەمی عەشیرەتەكان ڕادەكەن،یان لەترسی كوشتنیان لەلایەن ئامۆزا و خاڵۆزاكانیان ڕادەكەن.\nئەو پیاوەیان كوشت، ویستیان پەیامەكەیان بگات، حیكایەتێكی بەغدادیان كوشت، كە كۆتاییەكەی بە خوێن نەخشێنرا، شوێنی كوشتنەكە بە ئەلف تا یائـ وێنەكراوە، وێستەگەكانی تەلەفزیۆن كە لانكەی هیشام بوو، فرمێسكی درۆینەیان بەسەر تەرمی هیشامدا نەڕشت، كوشتنەكەی ئاسان بوو، هەر وەك پێگەی ڕووداوە غەدرلێكراوەكە، ئەوان بە شوێنێكی ئاشكرا لە هەڕەشە و خۆ ئامادەكردن هاتن، تاوانەكەشیان بە بەیانێك خستە " داعش" كە ئەمەش درێژكراوەیەكە وەك ئامرازێكی توندی گروپەكان.\nئەو پیاوەیان كوشت كە دڵی بە بەغدا و كەسوكاری و باڵاخانە و ڕووبارە گەورەیەكەوە بەسرابوەوە، بە كەرخ و رەسافە، ئەو پیاوەی چەندین جار بە گەڕانەوەی بۆ شارەكەیسەرمانسوڕدەما ، سەدام دەریكرد و گەڕایەوە، پاشان نوری مالكی و هاوڕێكانی و تا ئەبو بەكر بەغدادی.\nهیشام دواین گەشتمان بوو بۆ بەغداد، دواین ناسیویمان بوو ، ئەوە شارەكەمانە كە دەستی بە كوشتنمان كردووە، ها ئەوە ئێمەین هیشام دەبینە پەیامێك لە نێوان بەیروت و دیمەشق و بەغداد، بە دڵنیایەوە پەیامەكە گەیشت و هیشام مرد.


تاكە وەزیری مەسیحییەكان، بەرپرسی ناوچەی عەینكاوەی پارتیە\nئانۆ عەبدۆكا، كە گەنجترین وەزیری كابینەی نۆیەمی حكومەتی هەرێمە‌و وەك نوێنەری پێكهاتەی كلدانی سریانی ئاشوری بەشداری كابینەكەی پێكراوە، بەڵام ئەو بەرپرسی ناوچەی عەینكاوەی پارتییە.\nئانۆ جەوهەر عەبدۆكا، كە چوارشەممەی رابردو لەپەرلەمانی كوردستاندا سوێندی بەو ئینجیلە دەستنوس‌و كۆنە خوارد لەگەڵ خۆی هێنابوی بۆ پەرلەمان‌و وەك وەزیری گواستنەوەو گەیاندن لەكابینەی نۆیەمدا متمانەی زۆرینەی پەرلەمانتارانی وەرگرت، هەرچەندە لەلای خەڵكی كوردستان ناسراو نییە، بەڵام كەسایەتییەكی ناسراوی ناو مەسیحییەكانی كوردستانە.\nخێزان‌و بنەماڵەی عەبدۆكا خێزانێكی كلدانی ناوداری ناو مەسیحییەكانن، كە لەكوردستان‌و وڵاتانی سوید‌و ئوستورالیا‌و ئەمەریكاش دابەش بون.\nئانۆ، سەرباری شانازی كردنی بەمەسیحی بونیەوە، كە كەسێكی كراوەیە بەڕوی موسڵمان وئێزیدی‌و شەبەك‌و كاكەیی‌و بەڕوی كوردو توركوماندا، ئەندامێكی چالاكی ناو ریزەكانی پارتی دیموكراتی كوردستانە.\nئەم گەنجە مەسیحییە كە شاعیرەو دیوانێكی شیعریی بەزمانی عەرەبی بلاوكردوەتەوەو سەرسامە بەدو كەسایەتی ناوداری مەسیحی ناو پارتی كە "فەرەنسۆ حەریری‌و سەركیس ئاغاجان"ە، لەساڵانی رابردودا سەرسەختانە داكۆكی لەهەڵوێستەكانی بارزانی‌و سیاسەتی پارتی كردوە، چ بەوتار، چ بەو كۆڕو كۆبنەوەو چاوپێكەوتنە تەلەفزیۆنانەی ئەنجامیداوە.\nئانۆ جەوهەر شێلگیرانە پشتگیریی لەپرۆسەی ریفراندۆم گرت‌و ستایشی بارزانی كرد، لەوتارێكیدا نوسی "وەك مەسیحییەك نامەوێ بەشێك بم لەم عێراقە.. كە یەكەمین كاری نەگریسی دەوڵەتی عێراق دوای دەرچوونی لەژێر ئینتیدابی بەریتانیا، جینۆسایدیكردنی ئاشورییەكان بو تەنیا لەبەرئەوەی ئاشوورییەكان داوای مافی ژیانێكی ئازادو ئۆتۆنۆمییان لە وڵاتی خۆیان و زێدی باوک و باپیرانیان دەكرد... لەسێمێل نزیكەی پێنج هەزار مەسیحی بوونە قوربانی و زیاتر لە 67 گوندی مەسیحینشین بە دەستی پیسی سوپای دەوڵەتی عیراق لەژێر سەركردایەتی و سەرپەرشتی ئەمیر غازی، رەشید عالی گەیلانی و بەكر سدقی خاپورکران. وەك مەسیحییەكی كلدانی، سریانی و ئاشووری نامەوێ بەشێك بم لە عێراقێكی بنیاتنراو لەسەر بنەمای كوشتن و جینۆسایدی باوک و باپیرانم".\nئانۆ، ماستەری لەسیاسەت‌و پەیوەندییە نێودەوڵەتییەكان هەیە‌و ئێستاش قوتابی دكتۆرایە لەزانكۆی كوردستان لەهەولێر، سكرتێری گشتی رەوتی "شالاما"یە بۆ كاروباری مەسیحییەكان‌و سەرۆكی هاوپەیمانی یەكێتی نەتەوەیشە كە گەورەترین كوتلەی مەسیحی پێكدەهێنێت لەپەرلەمانی كوردستان‌و لەكۆی 5 كورسی مەسیحیەكان، 3 ئەندام پەرلەمانیان هەیە.\nئانۆ، پارتییەكی چالاك بوە لەناو مەسیحییەكانی عەینكاوەدا، زۆربەی سەردان‌و كۆبونەوەی كەسایەتییە دیارەكانی مەسیحی بۆ لای بەرپرسانی پارتی‌و بەپێچەوانەشەوە لەلایەن "ئانۆ عەبدۆكا"وە رێكخراون.\nبەشێك لەمەسیحییەكان ناڕازیین لەوەی ئەوە ئەوان نین كە رۆڵی سەرەكی لەپرۆسەی هەڵبژاردنی وەزیری مەسیحی لەناو كابینەكانی حكومەتی هەرێمدا دەبینن، بەڵكو ئەوە پارتی دیموكراتی كوردستانە كە لەساڵی 1992ەوە رۆڵی یەكلاكەرەوە دەبینێ لەو پرۆسەیەدا، لەبەرئەوە پێیانوایە وەزیرە مەسیحییەكانی كابینەكانی حكومەتی هەرێم نوێنەری پارتیین لەناو حكومەتی هەرێمدا، نەك نوێنەری مەسیحییەكان.\nسەربڕینی كچێكی 13 ساڵ بە"داس" لەلایەن باوكییەوە، ئێرانی هەژاندوە\nپێویسته یارمه‌تی فه‌رمانبه‌ران بده‌ین، نه‌ك بیانكوژین\nعەبدولناسر قارداش، جێگرەکەی ئەبوبەکری بەغدادی کێیە؟ \nسلێمانی..لەسەر رەماش لێدان گەنجێك دەكوژرێت\nماوەت.. لەبۆردومانی فڕۆكەكانی توركیادا پێنج گەریلا شەهید بون\n17 پەرلەمانتار داوای دانیشتنی پەرلەمانی كوردستان دەربارەی ... \nسلێمانی..لەسەر رەماش لێدان گەنجێك دەكوژرێت \nپارێزگاری هەولێر: هیچ ئەگەرێك بۆ درێژكردنەوەی قەدەغەی هاتو... \nماوەت.. لەبۆردومانی فڕۆكەكانی توركیادا پێنج گەریلا شەهید ب... \n11 پەرلەمانتار داوای ئازادكردنی "بەدەل بەرواری" دەكەن